Battleborn: Story Trailer Dunia Battleborn dan Tarikh Beta Diumumkan!

Gearbox nampaknya telah memulakan kempen mempromosikan game bergenrekan MOBA mereka yang akan datang!
Story trailer Battleborn diatas adalah sebagai prolog bagi gamers mengenali dunia Battleborn. Gearbox turut menyatakan bahawa sebanyak 8 episod bakal dikeluarkan. Ini bakal memberi penceritaan yang lebih dalam dan perkembangan untuk setiap watak.

Open beta kawasan Asia bagi Battleborn pada April ini dan bakal memberikan pemain akses kepada 2 story episod yang dikenali sebagai Void’s Edge dan The Algorithm. Bagi multiplayer pula, pemain diberi peluang berentap dalam 2 mode iaitu Incursion dan Meltdown.
Semua 25 watak hero bakal boleh diakses dalam beta ini. Ini memberi peluang untuk pemain mencuba watak-watak yang menarik dan unik dalam dunia Battleborn!
Berikut adalah masa dan tarikh untuk beta bagi kawasan Asia.
Tarikh/Masa Mula

PS4: 9hb April pada pukul 1 pagi waktu Malaysia.
PC dan Xbox One: 14hb April pada pukul 1 pagi waktu Malaysia.

Tarikh/Masa Tamat

PS4, PC dan Xbox One: 18hb April pada pukul 10 malam waktu Malaysia.

Saiz bagi Battleborn adalah 8.5 GB untuk PS4, 12 GB untuk PC dan 11 GB bagi Xbox One.


DICE Lancarkan Siri Video Gameplay Battlefield 1 Terbaru, Episod Pertama Perkenalkan Weapon Dalam BF1!

Bagaimana team DICE mencipta weapon pada Perang Dunia Pertama? Apakah teknik yang mereka lakukan untuk mencipta feel yang realistik apabila menggunakan weapon pada zaman itu?

Battlefield 1 telah menerima satu siri video terbaru, yang bakal membincangkan gameplay-gameplay yang bakal disajikan dalam game ini nanti. Untuk episod pertama ini, DICE telah berkongsi pengalaman dan teknik-teknik mereka mencipta semula weapon-weapon pada era WW1.
Jom tonton trailer atau developer diary ini yang pastinya akan membuat anda semakin tidak sabar menanti pelancaran penuhnya kelak:

Battlefield 1 akan dilancarkan pada 21 Oktober 2016 untuk PC, PS4 dan Xbox One.
JomBaca: Trailer Battlefield 1 Baru Akan Dikeluarkan Di Gamescom, Servis “Premium” Dikhabarkan Akan Kembali
Sumber gambar: ShadowSix


Red Dead Online Kini Dilancarkan Dengan Harga RM20

Beberapa hari lalu, Rockstar Games telah mengumumkan yang mereka akan melancarkan Red Dead Online, sebuah produk berasingan yang terpisah daripada bahagian story Red Dead Redemption 2.
Terkini, Red Dead Online telahpun dilancarkan di PS4, Xbox One dan PC (Steam, Epic Games Store, Rockstar Games Launcher).

Daripada sekian banyak store yang dilancarkan ini, hanya dua store yang mempunyai harga dalam ringgit Malaysia. Red Dead Online berharga RM20 di Steam, dan di PlayStation Store pula berharga RM23.70.
Game ini juga boleh dimainkan di konsol PS5 dan Xbox Series melalui fungsi backward compatibility.
Red Dead Online sememangnya sesuai untuk korang yang ingin mencuba mode online dalam dunia Red Dead Redemption 2, walaupun kami sendiri tidak rekomen kerana single-player story dalam Red Dead Redemption 2 jauh lebih bagus daripada seksyen online-nya.


Tarikh Penerbitan Nier: Automata Untuk PC Diumumkan Beserta Keperluan Minimum

Kemaskini telah dibekalkan oleh Square Enix Japan.

Penantian #PCMasterRace akhirnya akan berakhir, versi PC bagi Nier: Automata akan diterbitkan di Steam pada 17 Mac nanti!
Berikut adalah keperluan minimum dan keperluan yang disyorkan yang telah dikongsi oleh Square Enix:

Keperluan minimum

OS: Windows 7 64-bit / Windows 8.1 64-bit / Windows 10 64-bit sahaja
CPU: Intel Core i3 2100/AMD A8-6500 atau lebih tinggi
Memory: sekurang-kurangnya 4GB
Hard-Disk / SSD: 50GB atau lebih
Graphics Card: NVIDIA GeForce GTX 770 VRAM 2GB / AMD Radeon R9 270X VRAM 2GB atau lebih tinggi
Sound Card: DirectX 11 atau lebih tinggi
Internet: Broadband atau lebih tinggi
Resolusi skrin: 1280×720
DirectX: DirectX 11
Lain-lain: Mouse, Keyboard, Gamepad

Keperluan yang disyorkan

OS: Windows 8.1 64-bit / Windows 10 64-bit sahaja
CPU: Intel Core i5 4670 / AMD A10-7850K atau lebih tinggi
Memory: sekurang-kurangnya 8GB
Hard-Disk / SSD: 50GB atau lebih
Graphics Card: NVIDIA GeForce GTX 980 VRAM 4GB / AMD Radeon R9 380X VRAM 4GB atau lebih tinggi
Sound Card: DirectX 11 atau lebih tinggi
Internet: Broadband or higher
Resolusi skrin: 1920×1080
DirectX: DirectX 11
Lain-lain: Mouse, Keyboard, Gamepad

Nier: Automata sudah boleh didapati untuk PlayStation 4 dan bakal diterbitkan untuk PC.


Dulu Dianaktiri, Kini Dijulang – Satu-Satunya Game Yang Ada Perwakilan Malaysia Di Sukan Asia 2018 Adalah PES 2018

Kejayaan tidak datang bergolek.

Sebagai pemain yang sering terlibat secara langsung dalam komuniti PES di Malaysia, melihat PES 2018 menjadi satu-satunya game yang mempunyai perwakilan Malaysia di Sukan Asia 2018 Jakarta-Palembang adalah sesuatu yang agak sentimental.
Bergantung kepada bagaimana korang ingin melihatnya, namun ada pada sesetengah situasi, komuniti PES ini umpama dianatirikan dalam kejohanan-kejohanan esports besar tempatan mahupun antarabangsa.

Penulis masih teringat lagi ada seseorang pernah berkata, “buat apa main PES, baik main FIFA, ada masa depan”.
Bukanlah ingin ‘dengki’ kepada komuniti FIFA, jauh sekali untuk mengatakan “padan muka” kepada para pemain FIFA. Siri game FIFA sememangnya layak diberikan keutamaan dalam kebanyakan kejohanan esport besar kerana fanbase-nya yang lebih besar. Tetapi, apabila melihat PES, sebuah komuniti jauh lebih kecil berbanding komuniti FIFA, yang kita mulakan dari ‘keluarga’ yang kecil, diberikan kepercayaan untuk diangkat ke peringkat tertinggi esports di rantau Asia, ia adalah satu perasaan yang boleh buat kami terharu.

Semalam, Asian Electronic Sports Federation (AESF) telah mengumumkan senarai penuh setiap negara yang akan bertanding dalam enam video game yang akan dipertandingkan dalam temasya sukan terbesar benua itu.
Setelah melalui pusingan kelayakan peringkat kebangsaan serta peringkat rantau Asia Tenggara, satu-satunya game yang mempunyai perwakilan Malaysia ke acara kemuncak nanti ialah PES 2018. Malaysia turut menghantar wakil ke pusingan kelayakan Asia Tenggara bagi lima game lain — iaitu Heartstone, StartCraft II, Clash Royale, Arena of Valor dan League of Legends — namun semunya tidak berjaya layak ke acara kemuncak.
JomBaca: Alpha Gaming Juarai Pusingan Kelayakan Peringkat Malaysia Untuk Sukan Asia 2018 Bagi PES 2018
Muhamad Khairul Abdul Aziz dan Mohd Haikal semasa memenangi pusingan kelayakan peringkat Malaysia.
Dalam acara PES 2018, ia merupakan acara berpasukan yang menggandingkan dua pemain dalam tiga perlawanan — 1v1, 2v2 dan 1v1. Kedua-dua pemain yang bakal membawa nama Malaysia ke negara jiran itu ialah Muhamad Khairul Abdul Aziz dan Mohd Haikal. Semasa pusingan kelayakan Asia Tenggara, pasangan ini berjaya menduduki tangga kedua di belakang pasukan dari negara Vietnam.

Pasangan negara ini akan bertarung bersama pasukan dari tujuh buah negara Asia lain, iaitu Jepun, Hong Kong, China, Vietnam, India, Kazakhstan, Iran dan Indonesia (tuan rumah).

Untuk pengetahuan korang yang tidak tahu, pertandingan esports di Sukan Asia pada tahun ini tidaklah menyumbang kepada sebarang pingat bagi acara-acara sukan utama. Ia hanya sebagai pertandingan demonstrasi, sebagai persediaan untuk menghadapi penyumbangan pingat pada masa akan datang.
Kami di JomGaming mengucapkan setinggi-tinggi tahniah kepada Muhamad Khairul Abdul Aziz dan Mohd Haikal atas prestasi korang, dan mendoakan agar kecemerlangan ini akan dapat diteruskan dalam acara akhir nanti. Semoga berjaya!
JomBaca: Studio Gaming Seluruh Malaysia Bergabung Menaja Hadiah Kemenangan Pusingan Kelayakan PES Untuk Sukan Asia

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Satu Lagi Easter Egg Uncharted Ditemui Dalam The Last of Us, Kali Ini Bar Yang Sama

Semakin lama usia siri game Uncharted dan The Last of Us, nampaknya semakin banyak easter egg yang ditemui para pemain dalam kedua-dua game ini.
Kali ini, seorang pengguna Reddit telah perasan satu persamaan yang mungkin ramai tidak perasan sebelum ini dalam Uncharted 3: Drake’s Deception dan game pertama The Last of Us.
Ianya adalah bar yang ada dalam Chapter pertama Uncharted 3, turut ditemui dalam The Last of Us. Korang boleh saksikan perbandingan gambarnya di bawah:

 The Bar from Uncharted 3’s first Chapter can be found in The Last of Us! from thelastofus

Lebih menarik, seorang lagi pengguna Reddit meninggalkan komen dengan mengatakan sebenarnya ada senaskhah akhbar di bahagian kanan bar dalam Uncharted 3 yang tertera tajuk besar menganai fungus (punca kejadian zombi dalam The Last of Us).

Comment from discussion 2leewhohot’s comment from discussion "The Bar from Uncharted 3’s first Chapter can be found in The Last of Us!".

Bagi korang yang tertanya, ini hanyalah easter egg semata-mata yang dimasukkan Naughty Dog ke dalam kedua-dua game yang dibangunkan mereka ini, Tentunya, Uncharted dan The Last of Us tidak berkongsi universe yang sama.
Baru-baru ini, ada easter egg The Last of Us dan Part II yang ditemui dalam Uncharted 4, iaitu bekas ubat-ubatan dalam Uncharted 4 dari farmasi sama yang ada dalam The Last of Us.


Homefront: The Revolution: Bersatu Menentang Kerajaan Kuku Besi!

Sekuel bagi siri Homefront bakal tiba tak lama lagi dan trailernya sememangnya menarik!
Homefront: The Revolution bakal menjanjikan pengalaman open world shooter buat para pemain. Ia mengisahkan bagaimana Amerika telah dijajah oleh Greater Korean Republic (GKR) dan bagaimana penduduk tempatan bersatu menentang penjajahan ini.
Pemain dijanjikan sebanyak 30 jam pengalaman single player mode dalam Homefront: The Revolution.
Mode multiplayer bagi game ini diberi nama Resistance Mode. Mode ini didatangkan dengan 12 mission dan bakal ditambah menurut pihak developer.
Dijangka sebanyak 20 mission bakal dikeluarkan sepanjang tahun pertama game ini diedarkan dan akan boleh diakses secara percuma.
Homefront: The Revolution akan berada dipasaran pada 17 Mei untuk PC, PS4 dan Xbox One.


Perpindahan Ninja Dari Twitch Ke Mixer Dilaporkan Bernilai Sekitar RM122 Juta

Pada Ogos 2019, Tyler Blevins atau lebih dikenali sebagai Ninja telah meninggalkan Twitch, platform streaming yang beliau mencipta nama, untuk berpindah ke Mixer dan melakukan streaming secara eksklusif di platform milik Microsoft itu.
Sebagai streamer paling popular di dunia, semestinya perpindahan tersebut menawarkan beliau dengan sejumlah wang yang begitu besar. Dan laporan terbaru telah menjangkakan berapakah nilai perjanjian itu.
Menurut CNN, kontrak eksklusif jangka panjang yang ditandatangi Ninja itu bernilai sekitar USD20-30 juta (~RM81-122 juta). Laporan ini datang dari Justin Warden, CEO untuk syarikat Ader, yang beliau kata mempunyai sumber dalaman yang mengetahui tentang perjanjian tersebut.
Ninja sememangnya streamer yang cukup dikenali di seluruh dunia, sehinggakan Epic Games baru-baru ini memasukkan skin Ninja sendiri ke dalam Fortnite.

Korang boleh tonton Ninja beraksi di Mixer melalui pautan ini.


Kojima Productions Tak Teragak-Agak Ambil Tindakan Kepada Pihak Yang Kaitkannya Dengan Pembunuhan Shinzo Abe

Apa perkaitan antara Hideo Kojima, pembunuhan bekas Perdana Menteri Jepun dan tindakan undang-undang?
Mungkin ada antara korang yang terlepas mengenai berita ini. Jadi, kisahnya begini.
Jumaat lalu, dunia dikejutkan dengan pembunuhan bekas Perdana Menteri Jepun, Shinzo Abe. Suspek yang bernama Tetsuya Yamagami telahpun berjaya diberkas sebaik sahaja tembakan kedua jarak dekat dilepaskan ke arah Abe.
Walau bagaimanapun, ada sesetengah pihak tidak bertanggungjawab umpama menyimbah minyak ke dalam api dengan mengaitkan suspek tersebut dengan pembangun game terkenal, Hideo Kojima.
Pada asalnya, menurut PC Gamer, berita palsu ini dikatakan hanyalah satu jenaka yang dinaikkan di forum 4Chan, kemudian diciap di Twitter oleh seorang pelawak dari Perancis, yang berseloroh Kojima juga merupakan pemain J-League dan legenda AC Milan.
Tweet tersebut kemudian di-retweet oleh ahli politik pelampau kanan (far-right) Perancis, Damien Rieu. Rieu tersalah anggap bahawa jenaka itu adalah fakta. Selepas itu, beberapa media arus perdana di beberapa negara barat mula menyebarkan beberapa gambar Kojima kerana terperdaya dengan “fakta” tersebut.

Greek news channel using pictures of Hideo Kojima wearing a Soviet ushanka, Joker t-shirt and standing next to a photo of Che Guevara – saying he’s Shinzo Abe’s assassin!? pic.twitter.com/JiwZKtA7pJ— The Kavernacle (@TheKavernacle) July 8, 2022

Melihat kepada berita palsu ini yang semakin sukar dibendung, Kojima Productions telah mengeluarkan satu kenyataan rasmi yang mengecam tindakan mengaitkan pengasasnya dengan pembunuhan tragik itu.
“Kojima Productions mengecam sekeras-kerasnya penyebaran berita-berita palsu dan khabar angin yang membawa maklumat palsu,” ujar kenyataan tersebut.
“Kami tidak bertoleransi dengan perbuatan fitnah itu dan akan mempertimbang pengambilan tindakan undang-undang dalam sesetengah kes.”

#KojimaProductions strongly condemns the spread of fake news and rumors that convey false information. We do not tolerate such libel and will consider taking legal action in some cases. pic.twitter.com/fDi0FR9kB0— KOJIMA PRODUCTIONS (Eng) (@KojiPro2015_EN) July 9, 2022

Perbuatan perkauman seumpama ini seharusnya tidak berlaku dalam apa jua keadaan. Kami di JomGaming turut mengecam tindakan tersebut.


Skin Fan-Made Paling Menarik Dalam League Of Legends

Artikel ini ditulis dan dikongsi oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Semenjak League of Legends ditubuhkan pada 27 Oktober 2009, lebih dari 130 Champion sudah dicipta untuk game ini saja dengan beratus-ratus Skin yang boleh dibeli. Ada juga artis yang mencipta konsep Skin menarik yang dibuat khas untuk menepati citarasa pemain LoL pada Champion kegemaran mereka. Di sini kami ingin menunjukkan 8 Skin Fan-Made yang paling menarik dan sepatutnya ada dalam League of Legends.
Star Guardian Urgot oleh IBraliu, KoriiNee, dan Sardonyx.

Untuk permulaan, mari kita mulakan dengan Champion klasik iaitu Urgot. Saya merasa kesian terhadap nasib Champion ini kerana beliau sering dipandang rendah selain menjadi meme League yang begitu popular. Sejak Star Guardian Lux dikeluarkan pada Mei 2015, para peminat memberikan cadangan Champion lain yang sesuai untuk menerima Skin Variasi Star Guardian.
Daripada semua cadangan yang dikumpulkan, nama Urgot menjadi pilihan utama komuniti LoL, sehingga menjadi topik hangat di Reddit. Ia menjadi sebutan sehinggalah sekarang. Kami juga sependapat Champion ini sangat-sangat memerlukan Skin atau setidaknya ‘rework’ supaya pemain akan kembali bermain sebagai Urgot. Buat Skin ni, Riot!
Molten Zac oleh Noah Warner

Penghargaan harus diberi kepada artis Noah Warner, kerana segala kerja yang digunakan untuk mencipta Skin Molten Zac dari A sampai Z ini begitu menakjubkan. Daripada ‘skillshots’ QWER hinggalah ke Passive, semuanya menawarkan kesan efek yang mantap seperti lava gunung berapi yang mengalir yang kemudiannya mengeras menjadi pepejal (solid).

Memandangkan lava mempunyai konsistensi yang serupa serta bertindak balas dalam pergerakan, ciri-ciri ini sebenarnya sangat menepati habitat Zac dan berkemungkinan besar akan menjadi realiti di masa hadapan.
Volcanic Fizz oleh dragon7350

Untuk menukarkan Fizz kepada seekor naga adalah satu perkara, mencipta konsep 3D untuk Champion ini telah membawa suatu peluang yang baru. Skin ini ibarat betul-betul dijual dalam game League of Legends.

Apakah akan berlaku sekiranya Fizz bukanlah bangsa Atlantean? Cuba bayangkan, jika mengikut teori ‘parallel universe’, Fizz merupakan bangsa kuno yang menjadi penghuni lava dan bukannya bangsa laut? Kami merasakan skin sangat sesuai dengan Fizz dan memenuhi segala kriteria yang diperlukan.
Elderwood Kindred oleh VegaColors

Skin Variasi Elderwood untuk Champion Kindred berkemungkinan besar akan menjadi realiti sekiranya reka bentuk oleh VegaColors diambil oleh Riot Games sebagai panduan.
Memandangkan Kindred merupakan simbol kematian dalam kisah LoL, menukarkan konsep Champion kepada simbol kehidupan merupakan pilihan yang tepat.

Serigala Kindred telah ditukarkan menjadi seekor rusa, manakala konsep Kindred sebagai seekor kambing telah berubah seorang manusia/elvish. Warna ‘Birch’ dan ‘Ebony’ ini juga boleh dijual asing sebagai skin dalam kategori kroma.
Ravenborn Xayah oleh Slown Damn

Ia tidak mengambil masa yang panjang untuk Xayah menerima konsep skin yang baru walaupun Champion ini baru sahaja dikeluarkan. Xayah merupakan pejuang kebebasan dan juga sebahagian dari puak pemberontak. Jadi Skin Variasi Ravenborn yang mempunyai tema ‘darker light’ ini sangat menarik untuk dilihat terutamanya pada Xayah.

Namun begitu apakah punca utama Xayah memilih jalan ke arah kejahatan ? Kekasih beliau, Rakan sudah mati ? Kena ‘brainwash’ ? Skin ini bakal memberikan kisah baru kepada perjalanan hidup Xayah. Ia akan menjadi lebih menarik sekiranya Champion Rakan juga menerima skin sebegini. Lagipun Champion ini adalah pasangan cinta dalam dunia LoL.
Star Guardian Ahri oleh LRY CiteMER

Satu lagi konsep Skin Star Guardian juga masuk dalam senarai skin fan-made yang paling menarik. Menerima gelaran sebagai “Fallen Star”, projektil Champion diubah menjadi seperti seekor makhluk kucing yang comel. Ahri agak kelihatan seperti kembar kepada Star Guardian Lux.

‘Splash art’ yang dicipta oleh artis ini, berpotensi menjadi salah sebuah ‘splash art’ yang akan diterima oleh Riot Games. Star Guardian juga dikatakan akan dihasilkan untuk Champion Ezreal dan Syndra di masa hadapan.
Arclight Yorick oleh Vlad Bacescu

Yorick tidak menerima pembaharuan dari segi skin sejak 5 tahun lepas, jadi ia agak mengujakan ramai pemain sekiranya Yorick menerima skin ini. Arclight Yorick menampilkan kisah penjaga kubur ini, dalam perjalanan ke arah penebusan, suatu peluang untuk melihat cahaya setelah menghabiskan sisa hidup dalam kegelapan.

Skin ini membuka peluang kepada Yorick untuk dilahirkan semula dari sumpahan yang menyebabkan beliau tidak boleh mati. Gambar kedua Arclight Yorick dah macam menyerupai Champion Vel’Koz.
Kitsune Kindred oleh JellyEnvy

Satu lagi skin konsep khas untuk Champion Kindred, di mana pengaruh budaya Timur di negara Jepun, sebagai asas utama. Serigala Kindred dilambangkan sebagai Yokai, suatu roh musang atau kitsune yang biasa dikenali dalam budaya tempatan Jepun, dan konsep Kindred sebagai seekor kambing pula dilambangkan sebagai Tsuki no Usagi (Arnab Bulan).
Kitsune mengikut mitos rakyat Jepun, sebenarnya mewakili sebuah entiti spiritual, manakala Tsuki no Usagi sebagai penawar kepada kehidupan. Mungkin skin ini akan dikategorikan sebagai skin dalam variasi Blood Moon berdasarkan simbol bulan sabit merah berdasarkan gambar di atas.
ARTIKEL INI DIPETIK DARIPADA DOTESPORTS YANG DITULIS OLEH ADAM NEWELL.


Siri TV God Of War Akan Ikut Sumber Asal Game, Kata Ketua Amazon

Adaptasi siri TV God of War dari Amazon telah diumumkan pada minggu lepas dan jalan ceritanya akan mengikut seperti versi video game.
Siri tersebut akan mengikut perjalanan Kratos dan anak lelakinya, Atreus dari siri reboot God of War 2018. Tidak seperti siri sebelumnya yang mana diinspirasi dari mitologi Greek, siri reboot dan sekuelnya God of War Ragnarök diambil berdasarkan mitologi Norse.

Ketua studio televisyen Amazon, Vernon Sanders memberitahu kepada Collider bahawa peminat tidak perlu risau sama ada siri TV tersebut mengikut sumber asal atau tidak. Ini kerana plot siri TV itu tidak mengubah banyak dari versi video game.
Siri tersebut akan dihasilkan bersama antara Amazon Studios dan Sony Pictures Television dengan kerjasama dari PlayStation Productions.

Rafe Judkins (The Wheel of Time) dan penulis-penulis seperti Mark Fergus serta Hawk Ostby (Children of Men, Iron Man, The Expanse) akan bertanggungjawab dalam membawakan siri TV God of War. Ketiga-tiga mereka bertindak sebagai produser eksekutif.
Manakala Yumi Yang bertindak sebagai ketua studio Santa Monica dan Cory Barlog sebagai pengarah kreatif.


Sesi Open Beta Dragon Ball FighterZ Mungkin Akan Dipanjangkan Kerana Isu Sambungan Online Sejak Semalam

Sabar semua. Jangan mengamuk dan jadi Super Saiyan lagi.

Sesi open beta untuk Dragon Ball FighterZ telahpun bermula petang semalam. Tetapi sebilangan besar para pemain tidak dapat masuk ke dalam server sehingga lewat malam tadi disebabkan isu sambungan (network).
Oleh sebab isu yang membuatkan kebanyakan pemain kecewa, Bandai Namco kemungkinan akan mempertimbangkan untuk memanjangkan tempoh sesi open beta ini.
Membuat pengumuman di Facebook, Bandai Namco menyatakan lagi yang isu tersebut tidak boleh diselesaikan dalam masa yang singkat dan mereka juga berharap agar para pemain boleh bersabar. Mereka turut mengucapkan terima kasih kepada pemain yang terus menyokong game ini dalam masa mereka sedang membaiki pengalaman bermain.

Dragon Ball FighterZ akan dilancarkan sepenuhnya di PC, PS4 dan Xbox One pada 26 Januari 2018.
JomBaca: Inilah 11 Karakter Yang Boleh Dimainkan Dalam Open Beta Dragon Ball FighterZ Pada Hujung Minggu Ini


DLC Filem Wonder Woman Akan Dibawakan Dalam Injustice 2 Di Versi PS4, Xbox One, iOS Dan Android

Tidak sabar untuk menonton aksi-aksi Gal Gadot dalam filem Wonder Woman yang akan berada di pawagam bermula 1 Jun ini? Jom layan dulu kandungan istimewa watak ini yang ada dalam Injustice 2!

Injustice 2 dalam kedua-dua versinya, konsol (PS4 & Xbox One) dan mobile (iOS & Android), akan membawakan kandungan yang selari dengan filem Wonder Woman lakonan Gal Gadot yang bakal mula ditayangkan pada 1 Jun ini.
Untuk pemain di konsol, mulai sekarang hingga 5 Jun, dapatkan Gear Wonder Woman yang ditampilkan dalam filem itu melalui Mutiverse event, “To End All Wars”.
Untuk pemain di versi mobile pula, mulai sekarang, dapatkan 2 character cards Wonder Woman yang baru. Selain itu, dapatkan juga Gear penuh dengan mendapatkan karakter-karakter.
Anda boleh tonton video di bawah untuk mendapatkan gambaran tentang gear-gear yang bakal anda dapati kelak:

Injustice 2 telah dilancarkan di PS4 dan Xbox One, manakala versi mobile adalah percuma (adanya microtransactions).
JomBaca: Injustice 2: Video Baru Paparkan Gear System – Superhero Suit Up Dengan Swag!


Game MMO Harry Potter Pernah Dibangunkan EA, Tapi Dibatalkan Kerana Tak Yakin Akan Bertahan Lama

Satu laporan baharu telah muncul yang tentunya akan menyedihkan ramai peminat francais Harry Potter.
Electronic Arts (EA) dilaporkan pernah membangunkan sebuah game massive-multiplayer-online (MMO) berdasarkan Harry Potter, namun dikatakan telah dibatalkan oleh syarikat itu kerana mereka tidak yakin yang harta intelek (IP) itu akan mampu bertahan setahun dua.
Berita ini didedahkan sendiri oleh bekas Pengarah Pemasaran Produk EA, Kim Salzer, yang mana beliau kini merupakan Ketua Pegawai Pemasaran di Original Gamer Life.
Lebih menarik, game tersebut telah berjaya dibangunkan kepada fasa prototaip, malah sehingga ke versi beta yang boleh dimainkan. Ia juga telah memasuki fasa percubaan oleh segolongan pemain muda sebelum ia akhirnya dibatalkan.
Salzer berkongsikan perkara ini apabila ditanyakan mengenai apakah game yang beliau tahu akan menjadi sangat bagus tetapi telah dibatalkan. Beliau kemudiaannya mendedahkan game MMO Harry Potter itu, serta menjelaskan yang game itu telah diusahakan beliau secara peribadi.
Walau bagaimanapun beliau tidak menyatakan bilakah atau tahun projek tersebut dijalankan. Kemungkinan besar ia sebelum IP tersebut diadaptasi ke filem.
Kepada peminat Harry Potter, jangan gusar. Sebuah game bergenre open-world, single-player, aksi RPG, dalam universe Harry Potter, berjudul Hogwarts Legacy sedang dibangunkan oleh Avalanche dan Warner Bros. Games.


Game-Game Terbaik 2016 Pilihan Penulis-Penulis JomGaming

Sudahkah anda bersedia? Inilah dia Game Terbaik 2016 pilihan kami di JomGaming!

Tahun 2016 telah membawakan pelbagai kenangan suka duka kepada dunia gaming amnya, dan kepada Team JomGaming khususnya. Kami telah mencuba, bermain, membuat review dan menghabiskan pelbagai game dari bermacam platform, studio dan genre.
Dan bagi menutup tahun 2016 yang penuh menghiburkan ini, kami persembahkan kepada anda, Game-Game Terbaik 2016 pilihan penulis-penulis JomGaming. Jom baca!
Afiq Phirinko – Final Fantasy XV (PS4, XB1)

Walaupun game ini mempunyai beberapa kekurangan yang amat jelas, tetapi game ini begitu mengasyikkan! Game ini mempunyai sistem pertarungan yang begitu efektif sehingga saya sukar untuk berpisah dengan game ini! Selain itu, saya juga suka interaksi antara karakter-karakter utama game ini, kita dapat rasakan yang mereka ini satu karakter yang hidup dan realistik!
Ditambah pula dengan gelagat mereka sepanjang game, anda dapat rasa yang game ini seperti satu road trip yang panjang, namun dekat di hati pemain. Dengan ini, Final Fantasy XV adalah game yang saya paling enjoy untuk tahun ini.
JomBaca: Final Fantasy XV: Boleh Beli or Boleh Blah!?
Kaiz Neptune-sama – Overwatch (PC, PS4, XB1)

Overwatch terus diminati ramai kerana perwatakan karakter yang menarik, gameplay yang simple dan senang difahami tidak kira dari sebarang golongan gamer sekalipun.
Sebaik sahaja game ini keluar di pasaran dan mendapat reaksi yang teramat positif, terdapat pelbagai doujin, AMV, fanarts, cosplay Overwatch, dan macam-macam lagi sudah tersebar di Internet dan juga dunia sebenar. Sehinggakan pemain pro DotA dan LoL juga ada yang beralih ke Overwatch!
Untuk game-nya pula, setiap karakter yang unik dalam game ini bukan hanya hiasan. Korang boleh cuba merasa dan bereksperimen dengan karakter yang sesuai dengan stail mainan  korang. Menurut Blizzard, setiap corak permainan karakter ini adalah inspirasi dari video game yang lain. Anda adalah pemain Call of Duty? Soldier 76 jadi pilihan anda. Anda suka Quake? Pharah pilihan anda. Anda suka Titanfall? D-Va adalah pilihan anda dan macam-macam lagilah. Disebabkan setiap karakter mempunyai peranan dan stailnya yang tersendiri, ianya memberikan pemain kebebasan untuk bermain mengikut citarasa mereka yang tanpa had.
JomBaca: Overwatch: Boleh Beli or Boleh Blah!?
Azhar Yusof – Darkest Dungeon (PC, PS4)

Secekal mana seorang pemain itu, Darkest Dungeon bakal mencabar dan menggugat kesabaran korang. Bersedia untuk kehilangan hero-hero kegemaran korang dalam setiap pertarungan. Jika terselamat, bersedia untuk menghadapi masalah-masalah lain seperti penyakit dan malapetaka.
Darkest Dungeon akan memaksa pemain untuk menimbang kira setiap taktik dan melakukan pengurusan teliti dari pelbagai segi. Direka dengan bijak dan visual yang menarik, keluaran Red Studios ini sememangnya sesuai untuk mereka gemarkan cabaran ekstrim. Siapa kata jadi hero itu mudah?
Bomoh Hafeez – Dark Souls III (PC, PS4, XB1)

Sebuah penamat untuk trilogi yang mengasyikkan. Umpama bercinta dengan seorang wanita yang cantik dan kejam, aku hampir tidak boleh berhenti bermain Dark Souls 3 ini. Walaupun penat ditampar, dibunuh, jatuh gaung, diganggu oleh “invader” pemain lawan dan pelbagai lagi, namun begitu sukar untuk aku berhenti bermain game ini sehinggalah mencapai Platinum Trophy yang diidamkan.
Mengapa game ini menjadi pilihan Game Terbaik 2016? Bagi aku mudah, ia menggabungkan apa yang terbaik dari dua edisi Dark Souls yang sebelum ini dan gabungan ini tepat memberikan suatu game yang hampir sempurna bagi aku. Ia juga merupakan entri terakhir untuk siri Dark Souls ini dan ini merupakan ucapan salam terakhir dari Fromsoft kepada peminat siri ini.
JomBaca: Dark Souls III: Boleh Beli or Boleh Blah!?
Danial DaxZuher – Deus Ex: Mankind Divided (PC, PS4, XB1)

Hitam dan emas. Warna yang tidak asing lagi dalam dunia Adam Jensen yang penuh dengan cabaran dan konspirasi. Kempen Deus Ex: Mankind Divided berlangsung pada tahun 2029. Tiga tahun selepas insiden “Aug Incident” dalam Deus Ex: Human Revolution, insiden di mana manusia augmentasi secara tiba-tiba bertukar menjadi tidak terkawal dan bertindak ganas menyerang manusia. Kesan dari insiden itu telah mengakibatkan berlakunya perpecahan antara manusia biasa dan manusia augmentasi.
Kali ini, protagonis, Adam Jensen bekerja dengan pasukan unit khas Interpol, Task Force 29 dan secara rahsia berkerja dengan Juggernaut Collective dalam membongkar kejahatan musuh dalam selimut iaitu Illuminati.
Saya memilih Deus Ex: Mankind Divided kerana corak permainannya yang memberikan kebebasan kepada pemain untuk menyelesaikan misi, sama ada melalui stealth, combat, hacking atau social interactions. Apabila pemain berinteraksi dengan karakter lain, pemain perlu bijak memilih dialog kerana setiap pemilihan dialog atau tindakan yang pemain lakukan akan memberikan kesan yang berlainan kepada perjalanan cerita.
Terdapat penambahbaikan untuk combat gameplay terutamanya dari segi cover system di mana mereka mungkin mengambil inspirasi dari game Watch Dogs. Senjata boleh diubahsuai pada bila-bila masa dan paling best ada beberapa kuasa augmentasi baru yang boleh pemain cuba. Sememangnya, Deus Ex: Mankind Divided adalah antara video game terbaik untuk tahun 2016.
Liza Langkasuka – Dishonored 2 (PC, PS4, XB1)

Bukan satu tetapi ada dua protagonis korang boleh pilih, masing-masing dengan dialog dan jalan cerita sendiri. Mainlah dengan kuasa baru Emily atau kuasa klasik Corvo atau main dengan tiada kuasa langsung! Setiap pilihan korang buat boleh menukar keadaan dunia dengan secara drastik. Pandai-pandailah bila korang mencuri, membunuh atau membiarkan musuh itu hidup!
Tidak ada dua gamers yang boleh mendapat pengalaman yang sama oleh sebab cara gameplay menggalakkan korang berfikir secara kreatif. Game hasil karya Arkane Studios ini dipecahkan mengikut misi dan bukan open-world, tetapi setiap bab adalah sangat besar dan dipenuhi dengan suasana dan sudut tersorok untuk gamers terokai. Amat disyorkan untuk mereka yang suka bereksperimen!
JomBaca: Dishonored 2: Boleh Beli or Boleh Blah?!
Sarah Akirien – Overwatch (PC, PS4, XB1)

Antara sebab utama kenapa Overwatch dipilih sebagai Game Terbaik 2016 adalah ia merupakan sebuah game kompetitif yang mempunyai nafas baru, lain daripada game mainstream eSports yang bertanding di kejohanan-kejohanan besar dunia. Bukan senang untuk memecah rekod CS:GO atau DotA 2, serta dpt menarik perhatian orang ramai untuk bermain secara casual atau kompetitif.
Contohnya, saya ada juga memasang channel 808 di Astro dan lepak bersama keluarga menonton, mereka juga rasa terhibur dan senang faham dengan gameplay-nya. Game ini juga dapat mengasah bakat baru pemain tempatan kita untuk bertanding di peringkat dunia.
Faiz Tobeng – Uncharted 4: A Thief’s End (PS4)

Apabila memainkan game ini, penulis mengerti, mengapa ia telah ditunda dengan sebegitu banyak sekali. Jalan cerita, gameplay, grafik, dan segala elemen yang cukup untuk membuatkan Uncharted 4: A Thief’s End hampir kepada sebuah video game yang sempurna.
Jika ditanya apakah satu bahagian atau aspek yang membuatkan game ini menjadi pilihan penulis sebagai Game Terbaik 2016 adalah elemen menyentuh perasaan yang dimainkan oleh Naughty Dog. Setelah berjaya bermain dengan emosi para pemain dalam The Last of Us, studio ini telah membawakan elemen ini ke dalam siri Uncharted pula – dan ternyata ia telah menyempurnakan serta melengkapkan pengakhiran kepada siri ini.
Nostalgia Nathan Drake bersama abangnya Sam, menceritakan kisah ibu bapa mereka, bermain konsol klasik PlayStation, dan ending-nya yang cukup mengasyikkan membuatkan penulis masih tersenyum apabila memikirkan tentang game ini, terutamanya di bahagian terakhir, iaitu Epilogue. Sekiranya ditanya gamer di PC dan Xbox mengapa mereka perlu untuk memiliki PS4 – penulis akan tunjukkan game ini kepada mereka.
JomBaca: Uncharted 4: A Thief’s End: Boleh Beli or Boleh Blah!?
Alvin Boon – Street Fighter V

Walaupun dilancarkan dengan pelbagai isu seperti online play yang bermasalah, kandungan campaign dan “cinematic” animasi statik 2D dan macam-macam lagi, Street Fighter 5 (SFV) yang baru memasuki Season 2 kini boleh dikatakan sebuah fighting game yang cukup perfect.
Pelbagai patch dan rebalancing telah memperkenalkan karakter-karakter baru, game modes dan challenges bagi memudahkan pencarian Fight Money dan seterusnya in-game purchase bagi stages, costumes dan karakter-karakter. Tak hairanlah mengapa game ini semakin menjadi popular sebagai acara eSports di Malaysia kini.
Hazwan Chai – Watch Dogs 2 (PC, PS4, XB1)

Watch Dogs 2 membuat comeback yang sangat awesome setelah dikritik hebat dari pemain/reviewer bagi sirinya yang lepas.
Pada pilihan penulis, skop keadaan map San Francsico dan dihubung dengan gaya hidup urban melengkapkan lagi ambient realistik. Sehubungan itu, penulis juga dapat merasai seolah-olah seperti berada di San Francisco dengan mempelajari sesetengah tempat yg dikatakan “Tourist Attraction” melalui app Scout X list. Di sini, penulis sedikit sebanyak dapat juga mengetahui sejarah, tempat dan juga gaya hidup yang sebenar di San Francsico.
Dari segi Grafik (melalui console), Watch Dogs 2 menghasilkan hasil kerja yang sangat menakjubkan. Penulis amat terhibur dengan setiap aspek grafik dari kota bandar hingga ke tepi pantai.
Secara rumusan, Watch Dogs 2 dilabelkan sebagai Game Terbaik 2016 bagi penulis kerana developer sememangnya prihatin terhadap komen-komen dan kritikan dari gamers/reviewers bagi menghasilkan game yang lebih kualiti untuk kepuasan pemain-pemain.
Hans Yusoff – Battlefield 1 (PC, PS4, XB1)

Game Terbaik 2016? Pastilah saya akan memilih Battlefield 1. Peminat game bergenrekan FPS ini sudah tentu akan memilih game ini juga. Grafik yang memukau, gameplay yang solid. Sudah tentu mode Multiplayer adalah mode yang menjadi pilihan saya. Berperang menentang 32 pemain sudah tentu menjanjikan sebuah aksi yang mendebarkan. Kesan bunyi dari tembakan senjata lama bagi saya umpama alunan okestra di telinga. Pelbagai jenis mode Multiplayer yang disediakan amatlah memuaskan dan itu juga melayakkan Battlefield 1 menjadi Game Terbaik 2016 pilihan saya.
Tidak kurang juga single player mode yang walaupun pendek, namun penceritaan yang padat dan tersusun juga memuaskan hati setiap pemain Battlefield kerana elemen penceritaan yang penuh dengan unsur moral di mana setiap peperangan itu sendiri tidak mendatangkan kebaikan walaupun di mana jua ia terjadi.
JomBaca: Battlefield 1: Boleh Beli or Boleh Blah!?
Zack Salleh – Total War: WARHAMMER

Total War: WARHAMMER, gabungan antara dua siri iaitu Total War dan Warhammer dilakukan dengan begitu baik oleh studio Creative Assembly. Ternyata ia bukanlah sekadar reskin bagi siri-siri Total War sebelumnya.
Setiap langkah yang diambil oleh pemain ternyata penting dan harus dipilih dalam setiap peperangan, sama ada dalam fasa turn-based atau pun real-time. Pemain akan diberi peluang untuk mencuba 4 kaum dalam kempen single-player yang bakal memakan masa yang panjang untuk diselesaikan, sememangnya satu pengalaman yang sangat berbaloi.
Di samping itu, Creative Assembly juga telah mengeluarkan beberapa update percuma yang memberikan pelbagai kandungan baru seperti, map, hero, monster, dan lord. Malah, satu update bakal diterbitkan pada Februari 2017 yang bakal memberikan kaum percuma untuk semua pemain!
BigBoss JomGaming – Titanfall 2

Di dalam Titanfall 2, TIADA lootbox yang random yang menggalakkan microtransactions yang annoying. TIADA RNG system yang mengecewakan. TIADA DLC berbayar yang akan dikeluarkan setakat ini. (Ia masih di bawah naungan EA – apa-apa boleh jadi). Jadi apa yang ada dengan Titanfall 2?
Game FPS ini seperti ada segala-galanya. Story peperangan angkasa lepas dengan karakter yang membuai perasaan. Gunplay yang pantas buat adrenalina merecik. Control yang reward player yang cekap lagi jitu. Sistem progression yang mudah lagi intuitif. DLC PERCUMA sepanjang hayatnya.
Sehinggakan penulis sendiri, seorang peminat francais Battlefield terpaksa mengakui Titanfall 2 adalah game FPS yang cukup sempurna berbanding Battlefield 1.
Pusingan Bonus & Special Mentions!
Memilih satu game sahaja daripada sekian banyak judul game yang kami mainkan pada tahun ini adalah suatu keputusan yang sukar. Terdapat beberapa penulis JomGaming yang ingin memilih dua atau lebih Game Terbaik 2016, namun hanya satu game yang layak dinobat sebagai juara di hati masing-masing.
Oleh itu, kami sediakan ruangan istimewa ini, menampilkan beberapa game (dan DLC) yang perlu disebut dalam tahun yang penuh dengan keseronokan ini.
Kaiz Neptune-sama – Titanfall 2

Titanfall 2 boleh dikelaskan video game yang ditimpa nasib malang. Ianya kerana game ini keluar betul-betul bertembung antara Battlefield 1 dan Call of Duty: Infinite warfare, di mana siri Batttlefield dan COD sudah berkembang sejak dari dahulu lagi. Ini menyebabkan Titanfall 2 susah untuk menarik hati pemain untuk bermain game ini.
Suatu ketika dahulu, Titanfall yang pertama boleh dikatakan antara game terbaik pada masa itu tetapi ketiadaan single-player campaign dan multiplayer yang rasa kosong menyebabkan game ini hidup dengan jangka hayat yang pendek. Kenapa saya letak Titanfall 2 sebagai antara pencalonan Game Terbaik 2016? Kerana game ini memang antara terbaik dalam sejarah FPS dan setiap masalah yang ada pada Titanfall pertama sudah pun diselesaikan dalam sekuel ini.
Dengan single-player campaign yang paling best dalam semua FPS yang ada sekarang ini, multiplayer yang chaotic dan tidak lupa juga, anda hanya beli game sekali sahaja kerana content akan datang akan diberikan secara PERCUMA, ya dengar tu, ACTIVISION, Titanfall 2 tidak ada DLC berbayar atau season pass, memberikan pemain semuanya sama rata dan tidak terasa terpinggir.
Kaiz Neptune-sama – Dark Souls 3

Dark Souls 3 adalah siri terakhir permainan siri Dark Souls, yang dikenali orang sebagai video game paling susah di dunia. Tetapi kepayahan yang terdapat dalam game inilah yang menjadikan game ini antara yang terbaik daripada terbaik. Sebagai pengakhiran siri, Dark Souls 3 mempunyai boss fight yang boleh dikatakan yang paling terbaik dalam sejarah video game. Tidak lupa juga Dark Souls 3 mempunyai level, customization, karakter dan jalan cerita yang paling unik dalam video game. Dipendekkan cerita, Dark Souls 3 adalah contoh penutupan siri video game yang paling berjaya dan developer lain patut mengambil inspirasi untuk macam mana hendak memberi satu impak kepada pemain untuk menutup cerita siri video game tersebut.
Kaiz Neptune-sama – Uncharted 4: A Thief’s End:

Kepada peman yang memiliki PlayStation 4, game ini patut ada dalam koleksi mereka. Dengan grafik yang terbaik dalam sejarah video game, jalan cerita yang memberi penuh emosi, dan tidak lupa juga pelbagai variasi gameplay yang terdapat dalam game ini. Seperti Dark Souls 3, Uncharted 4 juga adalah contoh di mana bagimana developer menutup cerita siri games tersebut. Anda sudah kehabisan bermain single player content ? Tidak lupa juga bahawa multiplayer Uncharted 4 boleh dikira awesome dan benda baru akan datang dengan tiada sebarang bayaran sekali pun. Ulang semula, Uncharted 4 adalah game yang patut dimiliki bagi setiap pemain yang mempunyai PS4 kerana content yang serba serbi lengkap yang terdapat dalam game tersebut.
Kaiz Neptune-sama – DOOM

Sebagai siri yang kembali beraksi dari era 90-an, DOOM adalah video game reboot dari siri klasik game yang sama tajuknya. Game ini tiada cerita yang epik. Yang adanya adalah pertempuran antara pemain dengan musuh yang penuh chaotic yang dikatakan memang tidak membosankan para pemain. Content single-player yang menarik berserta siri multiplayer yang menghiburkan membuatkan pemain mengambil masa yang lama untuk menerokai content yang ada pada DOOM ini.
Dan tidak lupa juga ada level creator yang boleh membuat level sendiri dan boleh berkongsi dengan orang lain melalui online. Jika pemain ingin beraksi tanpa dengan adanya cerita pelik-pelik, maka DOOM adalah pilihan yang ideal untuk anda.
JomBaca: DOOM: Boleh Beli or Boleh Blah!?
Sarah Akirien – DLC Destiny: Rise of Iron

Pertama sekali adalah OST-nya yang sangat jauh berbeza keenakannya daripada OST asal yang pernah memenangi OST terbaik pada 2014/2015. Muziknya yang grand sangat sesuai dengan gameplay dan emosi ketika bermain.
Kedua, update tempat baru yang walaupun ada beberapa PvE yang di-re-skin, gameplay-nya ia tetap seronok. Tema baru amatlah terasa lain dengan salji dan virus digital yang telah menjangkiti dunia.
Ketiga, dengan adanya private match (walaupun game ini dah tua dan nak mati) masih ada Guardians yang bermain demi PvP-nya. Pada bulan lepas, terdapat friendly match Destiny SEA antara Asia Tenggara untuk merapatkan silaturrahim.
Liza Langkasuka – Overwatch (PC, PS4, XB1)

Pada pandangan pertama, game IP dari Blizzard ini dilihat seperti mana-mana game yang mengikut trend cash-grab dalam kebanyakkan multiplayer-only shooter, tambah-tambah lagi ada pilihan mikrotransaksi untuk barangan kosmetik. Tetapi keseluruhan game stye adalah lebih mendalam! Ia mengambil orientasi PvP dari genre MOBAs dan terjemahkan kepada game FPS dengan cara yang sangat berkesan.
Komposisi pasukan memang sangat penting dalam setiap perlawanan, terutamanya dalam aspek kerjasama. Bahkan apabila berjaya mendapat kemenangan, memang terasa sangat puas hati, tidak kira apa sahaja tahap K/D korang. Game ini baru sahaja dikeluarkan tetapi sudah mendapat begitu ramai peminat, casual dan competitive! Dari sambutan media sosial ke peringkat eSport, Overwatch adalah game yang pasti akan terus berjaya untuk bertahun-tahun lagi.
Faiz Tobeng – Battlefield 1 (PC, PS4, XB1)

Secara peribadi, penulis merasakan pengumuman Battlefield 1 adalah kejutan terbesar dalam dunia gaming untuk tahun 2016. Di sebalik para peminat yang menjangkakan bahawa DICE bakal membawakan tema futuristik atau Perang Dunia Kedua (WW2) selepas dua siri utama Battlefield sebelumnya telah menampilkan peperangan moden, mereka mengejutkan ramai pihak dengan tema Perang Dunia Pertama (WW1).
Sebilangan besar peminat agak skeptikal dengan keputusan DICE membawakan tema WW1 kerana mereka beranggapan bahawa senjata-senjata yang sangat ketinggalan zaman ketika era itu akhirnya bakal menawarkan gameplay yang sangat membosankan.
Apabila telah melancarkan video trailer Battlefield 1 yang cukup mengagumkan, ternyata tindakan berani DICE ini bukanlah hanya sekadar hype semata-mata. Mereka telah menyampaikan game ini dengan cukup berjaya sekali. Gameplay Multiplayer yang sangat mantap, grafik yang sungguh memukau serta story campaign-nya sangat lain daripada yang lain jika dibandingkan dengan siri-siri Battlefield sebelum ini – menjadikan game ini antara Game Terbaik 2016.

Jadi, itulah dia game-game yang menarik perhatian dan masa kami di JomGaming sepanjang tahun 2016 ini. Ada game yang korang rasa patut ada di dalam senarai ini? Kongsikan dengan kami sebabnya! Sementara itu, selamat bergaming geng!


AGES 2016: Bukti Gaming Bukan Lagi Aktiviti Sia-Sia

Dengan hadiah lumayan yang disediakan, ASEAN Games for E-sport (AGES) 2016 menjadi bukti nyata, gaming bukan lagi aktiviti yang sia-sia!

“Apa yang kau dapat dengan main game ni?! Sia-sia saja kau habiskan berjam-jam.”
Mungkin kata-kata ini masih lagi terngiang-ngiang dalam telinga kita. Kata-kata yang sering kita dengar keluar dari mulut masyarakat, mahupun keluarga terdekat semasa kita masih kecil. Sama ada kita suka ataupun tidak, stigma ini masih lagi menyelubungi sebahagian besar minda masyarakat masakini.
Dengan acara e-sport di luar negara, terutamanya di Amerika Syarikat dan Eropah yang telah berkembang menjadi sebuah industri yang sangat menguntungkan, Malaysia masih lagi di takuk lama apabila masih lagi memandang serong terhadap karier sebagai seorang atlet sukan elektronik. Namun, kisah sadis penuh kegelapan ini seperti sudah mendapat cahaya di hujung jalan. Light at the end of the tunnel, kata Mat Salleh.

Kebelakangan ini, e-sport sudah mula meniti di bibir masyarakat. Ya, pendedahan itu masih belum lagi bersifat menyeluruh, tapi sinarnya sudah mula kelihatan. Kini, kami percaya, AGES 2016 berpotensi untuk menjadi game changer kepada industri e-sport tanah air, seterusnya berupaya berkembang dengan lebih sihat di negara ini.
Terbaru, pihak penganjur AGES 2016 telah mengumumkan pembahagian hadiah bagi setiap game dan setiap tempat pemenang, yang mana sebelum ini hanya menyatakan bahawa jumlah keseluruhan adalah RM1 juta.
Berikut adalah senarai hadiah berupa wang ringgit yang bakal menjadi rebutan para pemain handalan rantau Asia Tenggara:
DotA 2 (Berpasukan)

Juara: RM176,300
Tempat Kedua: RM94,300
Tempat Ketiga: RM53,300
Tempat Keempat: RM28,700
8 Teratas: RM14,350

Counter Strike: Global Offensive (Berpasukan)

Juara: RM133,300
Tempat Kedua: RM71,300
Tempat Ketiga: RM40,300
Tempat Keempat: RM21,700
8 Teratas: RM10,850

FIFA 16 (Individu)

Juara: RM34,400
Tempat Kedua: RM18,400
Tempat Ketiga: RM10,400
Tempat Keempat: RM5,600
8 Teratas: RM2,800

AGES 2016 merupakan temasya sukan elektronik terbesar di Asia Tenggara, di mana ia bakal disertai oleh 7 buah negara rantau ini. UiTM, Shah Alam bakal menjadi saksi pertempuran bersejarah ini.
Anda boleh layari ages.my untuk mendapatkan maklumat lebih lanjut.
Kami di JomGaming mengucapkan selamat berjuang kepada para peserta dalam merebut gelaran pemain esport terbaik rantau ini.
Majulah Esport untuk negara!


Senarai Game Yang Telah Disahkan Akan Keluar Sepanjang Tahun 2017

Game apa yang paling anda tidak sabar untuk tahun hadapan? Jom tengok senarai ini.

Tahun 2017 bakal membuka tirainya tidak lama lagi. Pastinya, kita semua sudah membuat perancangan yang rapi, apakah game yang ingin kita dapatkan pada tahun hadapan, ya tak?
Dengan PS4 Pro bakal memasuki tahun penuh pertamanya, pelancaran Nintendo Switch, lebih info tentang Xbox Scorpio, serta pastinya game-game di PC yang lebih mantap – 2017 semestinya akan menjanjikan pengalaman gaming yang tidak sabar untuk kita semua nikmati.
Apa tunggu lagi, jom tengok senarai game yang telah disahkan akan keluar untuk tahun 2017!
Januari

Hatsune Miku: Project Diva Future Tone (PS4) – Januari 10
Kingdom Hearts HD 2.8 (PS4) – Januari 12
Rise & Shine (PC, Xbox One) – Januari 13
Pit People (PC, Xbox One) early access – Januari 13
Fate/EXTELLA: The Umbral Star (PS4, Vita) – Januari 17
Gravity Rush 2 (PS4) – January 18 (EU), Januari 2 (US)
Dragon Quest 8: Journey of the Cursed King (3DS) – Januari 20
Tales of Berseria (PC, PS4) – Januari 24/27
Resident Evil 7 (PC, PS4, PSVR, Xbox One) – Januari 24
Memoranda (PC) – Januari 25
Conan Exiles – Steam Early Access (PC) – Januari 31
Disgaea 2 (PC) – Januari 31
Dynasty Warriors: Godseekers (PS4, Vita) – Januari 31
Divide (PS4) – Januari 31
Call of Duty: Infinite Warfare Sabotage DLC (PS4) (30 days early) –
Januari 31
Hitman: The Complete First Season (PC, PS4, Xbox One) – Januari 31
Yakuza 0 (PS4) – Januari 2017
Dual Universe (PC) – versi alpha dalam Januari 2017

Februari

Nights of Azure (PC) – Februari 7
Atelier Sophie: The Alchemist of the Mysterious Book (PC) – Februari 7
Nioh (PS4) – Februari 7 (US), Februari 8 (Eropah), Februari 9 (UK)
For Honor (PC, PS4, Xbox One) – Februari 14
Sniper Elite 4 (PC, PS4, Xbox One) – Februari 14
Halo Wars 2 (PC, Xbox One) – Februari 21
Lego Worlds (PC, PS4, Xbox One) – Februari 21
Ys Origin (PS4, Vita) – Februari 21
Horizon Zero Dawn (PS4) – Februari 28 (US) / Mac 1 (Eropah, UK)
Torment: Tides of Numenera (PC, PS4, Xbox One) – Februari 28
Aaero (PC, PS4, Xbox One) – Februari
Night in the Woods (PC) – Februari

Mac

Ghost Recon: Wildlands (PC, PS4, Xbox One) – Mac 7
Nier: Automata (PS4) – Mac 7 (US) / Mac 10 (Eropah)
Star Trek: Bridge Crew (PSVR, Rift, Vive) – Mac 14
Danganronpa 1&2 Reload (PS4) – Mac 14 (US), Mac 17 (Eropah)
Troll and I (PC, PS4, Xbox One) – Mac 21
Dreamfall Chapters (PS4, Xbox One) – Mac 24
Kingdom Hearts HD 1.5 + 2.5 Remix (PS4) – Mac 28
MLB The Show 17 (PS4) – Mac 28
Pelancaran konsol Nintendo Switch – Mac
Ultimate Marvel vs. Capcom 3 (PC, Xbox One) – Mac
Routine (PC) – Mac

Suku pertama (Q1) / awal 2017

Outlast 2 (PC, PS4, Xbox One) – Q1 2017
South Park: The Fractured But Whole (PC, PS4, Xbox One) – Q1 2017
The Fall Part 2: Unbound (PS4) – Q1 2017
Syberia 3 (PC, PS4, Xbox One) – Q1 2017
Styx: Shards of Darkness (PC, PS4, Xbox One) – Q1 2017
Everspace – full release (PC, Xbox One) – Q1 2017
The Wild Eight (PC, Xbox One) – Q1 2017
Black the Fall (PC, consoles) – Q1 2017
Friday the 13th: The Game – (PC) – awal 2017
Hollow Knight: Beneath and Beyond – (PC, Wii U) – awal 2017
NeuroVoider (PS4, Xbox One) – awal 2017
The Division: DLC 3 Last Stand (PC, PS4, Xbox One) – awal 2017
Mirage: Arcane Warfare (PC) – awal 2017
Robo Recall(PC Oculus Rift) – awal 2017
Shadow Warrior 2 (PS4, Xbox One) – awal 2017
Verdun – (Xbox One) – awal 2017
Strafe (PC, PS4) – awal 2016
Impact Winter (PC) – awal 2017
Victor Vran (PS4, Xbox One) – awal 2017
Tekken 7 (PC, PS4, Xbox One) – awal 2017
The Church in the Darkness (PC, PS4, Xbox One) – awal 2017
Vikings – Wolves of Midgard (PC, PS4, Xbox One) – awal 2017
Mass Effect: Andromeda (PC, PS4, Xbox One) – awal 2017
Blackwood Crossing (PC, PS4, Xbox One) – awal 2017
Hand of Fate 2 (PC, PS4) – awal 2017
Megaton Rainfall (PS4, PSVR) – awal 2017
Old Time Hockey (PC, PS4, Xbox One) – awal 2017

April

Sniper: Ghost Warrior 3 (PC, PS4, Xbox One) – April 4
Persona 5 (PS4) – April 4
Bulletstorm: Full Clip Edition (PC, PS4, Xbox One) – April 7
Yooka-Laylee (PC, PS4, Xbox One) – April 11
SUDA51’s The Silver Case remaster (PS4) – April 18 (US) / April 21 (Eropah)
Dragon Quest Heroes 2 (PS4) – April 25 (US) / April 28 (Eropah)

Suku kedua (Q2) 2017

Conan Exiles – Xbox Game Preview (Xbox One) – Q2 2017
Lego City Undercover (PC, PS4, Switch, Xbox One) – Q2 2017
Little Nightmares (PC, PS4, Xbox One) – Q2 2017
Get Even (PC, PS4, Xbox One) – Q2 2017
Sonic Mania (PC, PS4, Xbox One) – Q2 2017
Gorogoa (iOS, PC) – Q2 2017
What Remains of Edith Finch (PC, PS4, Xbox One) – Q2 2017
Toukiden 2 (PS4) – Q2 2017
Cuphead (PC, Xbox One) – pertengahan 2017
Celeste (PC, PS4) – pertengahan 2017
Agony (PC, PS4, Xbox One) – Q2 2017
Arktika.1 (PC Oculus Rift) – Q2 2017
Gas Guzzlers Extreme – (PS4) – Q2 2017
Elite: Dangerous – (PS4) – Q2 2017
Valkyria Revolution – (PS4, Vita, Xbox One) – Q2 2017
Yonder: The Cloud Catcher Chronicles – (PC, PS4) – Q2 2017
Fallen Legion – (PS4, Vita) – separuh pertama 2017

Selebihnya pada tahun 2017

Hello Neighbor (PC) – musim panas 2017
Wipeout Omega Collection (PS4) – musim panas 2017
Yakuza Kiwami (PS4) – musim panas 2017
Berserk (Omega Force IP) (PC, PS4, Vita) – musim luruh 2017
Project Sonic (PC, PS4, Switch) – akhir tahun 2017
Cultist Simulator (PC, tablets) – akhir tahun 2017
Rock of Ages 2 – (PC, PS4, Xbox One) – akhir tahun 2017
Warhammer 40,000: Inquisitor – Martyr (PC, PS4, Xbox One) –
separuh kedua 2017
Marvel vs. Capcom: Infinite – (PC, PS4, Xbox One) – akhir tahun
2017
Scalebound (PC, Xbox One) – 2017
Ace Combat 7 (PS4, PSVR) – 2017
Sea of Thieves (PC, Xbox One)
Agents of Mayhem (PC, PS4, Xbox One)
Crackdown 3 (Xbox One)
Detroit: Become Human (PS4)
Rising Storm 2: Vietnam (PC)
Call of Cthulhu: The Official Video Game (PC, PS4, Xbox One)
Monster Boy and the Cursed Kingdom (PC, PS4, Xbox One)
Crash Bandicoot N. Sane Trilogy (1-3 remasters) (PS4)
Overkill’s The Walking Dead (PC, PS4, Xbox One)
Frozen Synapse 2 (PC)
Frostpunk (PC)
Nier: Automata (PC)
Gwent: The Witcher Card Game (PC, PS4, Xbox One)
Knack 2 (PS4)
Hellblade (PC, PS4)
The Culling full release (PC)
Mount & Blade 2: Bannerlord (PC)
Farpoint – (PSVR)
The Elder Scrolls: Legends (PC, iOS, Android)
LawBreakers (PC)
Rime (PC, PS4)
Hob (PC, PS4)
Neopolis (PC, PS4)
Vane (PS4)
PaRappa the Rapper Remastered (PS4)
LocoRoco Remastered (PS4)
Patapon Remastered (PS4)
Nex Machina (PS4)
Ni No Kuni 2: Revenant Kingdom (PS4)
Dreadnought (PC, PS4)
Full Throttle Remastered (PC, PS4)
Absolver (PC, PS4)
Move or Die (PS4)
Uncharted: The Lost Legacy (Uncharted 4 standalone DLC) (PS4)
Windjammers (PS4, Vita)
Omen of Sorrow (PC, PS4, Xbox One)
Games of Glory (PC, PS4)
Polybius (PS VR)
Below (PC, Xbox One)
Space Hulk: Deathwing (PS4, Xbox One)
Shovel Knight: Specter of Torment (PC, PS4, Xbox One)
Dauntless (PC)
Surf World Series (PC, PS4, Xbox One)
Guardians of the Galaxy: The Telltale Series (PC, PS4, Xbox One,
Mobile)
The Signal From Tölva (PC)
Nidhogg 2 (PC, PS4)
Dino Frontier (PS VR)
Danganronpa V3: Killing Harmony (PS4, Vita)
Osiris: New Dawn (PC, PS4, Xbox One)
Lone Echo (PC, Oculus Rift)
State of Decay 2 (PC, Xbox One)
Lady Layton: The Millionaire Ariadone’s Conspiracy (3DS)
Gran Turismo Sport (PS4)
Pyre (PC, PS4)
Final Fantasy 12: The Zodiac Age (PS4)
Rain World (PC, PS4)
Star Wars: Battlefront 2 (PC, PS4, Xbox One)
Dawn of War 3 (PC)
Red Dead Redemption 2 (PS4, Xbox One)
Seasons of Heaven (Switch)
Fe (PC, PS4, Xbox One)
Sea of Solitude (PC)
Days Gone (PS4)
Dark and Light – Steam Early Access (PC)
Injustice 2 (PS4, Xbox One)
Phantom Dust Remaster (Xbox One)
Tokyo 42 (PC, PS4, Xbox One)
Metal Gear Survive (PC, PS4, Xbox One)
Fallout 4 VR (HTC Vive)
Doom VR (HTC Vive)
Quake Champions (PC)
Vampyr (PC, PS4, Xbox One)
Death Stranding (PS4)
Raiders of the Broken Planet (PC, PS4)
Prey (PC, PS4, Xbox One)
Kingdom Come: Deliverance (PC, PS4)
Sundered (PC, PS4)
Dragon Quest 11 (3DS, Switch, PS4) Japan
The Legend of Zelda: Breath of the Wild (Wii U, Switch)

Amacam, gang? Banyak betul game yang akan keluar pada tahun hadapan, bukan? Sudahkah anda bersedia untuk mengorek tabung masing-masing? Kongsikan dengan kami 3 game yang paling anda tidak sabar.


Map Baru Overwatch Adalah Taman Tema Blizzard, Hero Baru, Moira Diperkenalkan

Semasa 2017 BlizzCon yang berlangsung awal pagi, Blizzard telah mendedahkan pelbagai kandungan baru untuk game-game mereka, dan pastinya Overwatch tidak ketinggalan dengan pendedahan beberapa info baru.
Blizzard telah memperkenalkan satu Hero baru dalam Overwatch, digelar Moira. Hero ini merupakan support healer yang mana tarikh pelancarannya masih belum diumumkan. Korang boleh saksikan video kisah asal Moira di bawah:

Selain itu, seperti biasa, dengan pengumuman karakter baru, pasti adanya map baru yang akan dibawakan. Kali ini, Blizzard mendedahkan sebuah map yang menggunakan latar belakang dunia Blizzard, bagi meraikan universe yang ada dalam Warcraft, Starcraft, dan Diablo.
Dalam map ini, korang akan menemui tempat-tempat tinggi, jalan untuk flanking, dan kawasan berbahaya merentasi Azeroth, Tristram, dan Koprulu Sector. Seperti juga Hero Moira, map Blizzard World masih belum diumumkan tarikh pelancarannya.
Korang boleh saksikan trailernya di bawah:

Di samping itu, Blizzard turut mengumumkan pelbagai kosmetik yang bakal tiba dalam Overwatch pada awal 2018 untuk kesemua 26 Hero. Antara skin kosmetik yang telah diperlihatkan adalah:

Orisa: Immortal
Torbjorn: Magni Bronzebeard
Widowmaker: Nova
Doomfist: Blackhand
Zarya: Barbarian
Roadhog: Butcher
Reinhardt: Crusader
Mei: Ecopoint

New cosmetics are coming to Overwatch in early 2018!
Unlock skins, emotes, highlights intros, and more for all 26 heroes. pic.twitter.com/AZVFeSx3nt
— Overwatch (@PlayOverwatch) November 3, 2017


Kingdom Hearts III Bakal Tiba 2018, Trailer Terbaru Paparkan Aksi Dalam Dunia Toy Story

Kami betul-betul tak sabar nak tunggu tahun hadapan!

Direktor Kingdom Hearts III, Tetsuya Nomura sebelum ini pernah menyatakan bahawa beliau berhasrat untuk menggunakan dunia Toy Story dalam siri tersebut. Kini perkara tersebut telah menjadi kenyataan dan diumumkan melalui video gameplay terbaru yang menampilkan watak-watak dari Toy Story seperti Woody, Buzz Lightyear dan Hamm.
Apa yang lebih menarik, trailer tersebut mengesahkan bahawa Kingdom Hearts III bakal menemui peminat pada 2018, walaupun tiada tarikh tepat diberikan.
Berikut adalah trailer terkini bagi Kingdom Hearts III:

Cool jugak rupa Sora dan geng dalam dunia Toy Story kan? Seriously kiteorang dah tak sabar nak selami dunia Kingdom Hearts III nanti!
Kingdom Hearts III bakal diterbitkan pada 2018 untuk PlayStation 4 dan Xbox One.


SFV: Beta Testing Ketiga Telah Diumumkan!

Street Fighter 5 semakin menghampiri tarikh pelancaran, dan Capcom baru announce Beta testing terakhir yang akan berlangsung minggu depan!

Beta testing pusingan ketiga bagi Street Fighter 5 telah pun diannounce bagi platform PS4 dan PC dari 4 petang pada 18 Disember 2015 sehingga ke 2 petang pada 20 Disember 2015.
Berikut adalah beberapa benda yang dapat kita testing dalam Beta SFV itu nanti:

Ranked Match
Bertarung menentang beta testers lain untuk mendapatkan XP dan fight money!
Casual Match
Sparring aje dengan beta testers lain.
Training
Bertapa dalam training room untuk belajar timing combo SFV korang!
Capcom Fighters Network (CFN)
Tengok ranking leaderboard, carik video replays dan ajak fighters bertarung!
Battle Setting
Customise character profile, konfigurasi butang dan banyak pilihan lain.
Options
Uruskan setting screen dan sound.

Dan lagi best, beta testers kali ini akan mendapat beberapa invite codes untuk ajak kawan-kawan korang yang tidak berpeluang mendownload Beta version Street Fighter 5 dulu! Apalagi, ni lah masanya untuk meriahkan sesi Beta testing kali ini!
Yang tak bestnya, masih tiada berita tentang fightstick PS3 backward compatibility. Come on Capcom! Mana janji mu!?
Street Fighter 5 akan dilancarkan pada 16 Februari 2016.


Demo ReCore Kini Boleh Didapati Untuk Windows 10 Dan Xbox One

Inilah peluang untuk mencuba ReCore, samada ia sesuai dengan citarasa atau pun tidak.

ReCore adalah eksklusif untuk platform milik Microsoft dan mengisahkan seorang gadis yang perlu mengembara merentasi dunia gurun yang dipenuhi haiwan mekanikal. Pemain hendaklah mengumpul haiwan peliharaan (pet) mekanikal korang untuk membantu di dalam peperangan korang menentang makhluk mekanikal jahat!
ReCore telah pun berada dipasaran pada bulan September lepas untuk Windows 10 dan juga Xbox One.
Sumber dari Xbox.


9 Tutorial Untuk Korang Buat Trigger L1/R1 Mobile Gaming Korang!

Kagum dengan komuniti mobile gaming yang bermain game-game shooter dan gigih bikin trigger L1/R1 sendiri! Korang pun boleh cuba!

Dengan populariti game-game shooter Battle Royale di platform mobile, maka trigger L1/R1 yang sinonim dengan controller PlayStation dan Xbox turut dibawa ke mobile.
Kalau nak beli trigger macam gambar kat atas ni kena melabur RM sikit. Apa kata korang bikin sendiri aje!
Berikut adalah beberapa video yang penulis jumpa. Walaupun bahan asas adalah kertas bersalut aluminium atau aluminium foil yang mak korang gunakan untuk memasak – rekaan-rekaan berikut sememangnya menarik dan kreatif!
Guna Aluminium Foil
https://www.youtube.com/watch?v=DKssrvHb7CI
Guna Aluminium Tape

Guna Glue Gun

Guna Sepit Baju

Guna Batang Aiskrim

Guna Kad Plastik

Guna Klip Kertas
https://www.youtube.com/watch?v=tjMbcdY02Xc
Guna Spring Pen Tekan

Guna Kadbod Kotak Siap Ada Grip
https://www.youtube.com/watch?v=LgljQL-r3O0
Ada antara korang yang dah bikin trigger L1/R1 untuk mobile phone korang? Kongsikan dengan kitorang di ruang komen!


Tencent Umumkan Game Mobile Eksplorasi Planet/Angkasa Macam No Man’s Sky

Syarikat gaming gergasi dari China, Tencent telah mengumumkan yang mereka bakal menerbitkan sebuah game mobile bertemakan eksplorasi planet dan angkasa lepas, berjudul Our Planet.
Menurut Daniel Ahmad, game sandbox itu dibangunkan oleh studio Wumai Technology menggunakan Unreal Engine 4.
Korang boleh saksikan trailer-nya di bawah, yang mana ramai menggambarkannya sebagai satu lagi game yang Tencent ‘tiru’, dan kali ini ia kelihatan seperti No Man’s Sky yang dibangunkan Hello Games.

Tencent announced that it will publish Our Planet, which is a sc-fi exploration / sandbox game built with Unreal Engine 4. It reminds me of No Man's Sky. The game is developed by Wumai Technology. pic.twitter.com/07ae8OALCH— Daniel Ahmad (@ZhugeEX) May 16, 2021

Tiada butiran lanjut didedahkan buat masa ini. Daniel mengatakan yang setakat ini ia hanya dibangunkan untuk platform mobile, namun tidak mustahil yang ia akan turut dilancarkan ke platform PC.


Akhirnya, Battlefield V Ditambah Dengan Map Baru, Mercury, Saksikan Trailer Terbaru Ini

Setelah lama menanti, Battlefield V akhirnya akan menambah map baru dalam Multiplayer.

Digelar “Mercury”, map ini mengambil inspirasi daripada peristiwa sejarah yang berlaku pada tahun 1941, Operation Mercury. Map terbaru ini akan dilancarkan pada 30 Mei ini.
Mempamerkan keindahan kawasan Mediterranean, Mercury terletak di pantai pulau Crete di Greece. Pasukan British akan bergantung kepada kereta kebal dengan sedikit sokongan udara, manakala pasukan Jerman pula akan berkubu, menunggu di atas bukit.
Korang boleh saksikan trailer untuk map Mercury ini di bawah:

Battlefield V boleh dimainkan di PC, PS4 dan Xbox One.


Filem Animasi Mortal Kombat Legends: Scorpion’s Revenge Akan Ada Unsur Ganas, Bukan Untuk Kanak-Kanak

Kita telah dikejutkan dengan francais Mortal Kombat akan mempunyai filem animasi. Pada awal pendedahan ini, ramai yang menjangkakan animasi ini, seperti kebanyakan animasi lain, akan boleh ditonton oleh kanak-kanak.
Tapi ternyata jangkaan awal itu silap. Seperti sejak azali Mortal Kombat itu dicipta, filem animasi ini, berjudul Mortal Kombat Legends: Scorpion’s Revenge, juga akan membawakan unsur-unsur ganas dan tidak sesuai untuk tontonan umum, atau dalam kata lain ia adalah ‘Rated-R’.
Perkara ini disahkan oleh pencipta bersama siri Mortal Kombat iaitu Ed Boon melalui akan Twitternya. Beliau memuatnaik gambar logo Mortal Kombat Legends: Scorpion’s Revenge dengan label ‘R-Restricted’.

What do all these films have in common? – Joker Movie – Killing Joke animated film – Mortal Kombat animated film pic.twitter.com/t3XpnwFuJe
— Ed Boon (@noobde) January 24, 2020
Semestinya ia satu keputusan yang tepat untuk mengekalkan unsur ganas dalam filem animasi ini, yang mana ia sentiasa ada dalam francais Mortal Kombat.
Mortal Kombat Legends: Scorpion’s Revenge akan ditayangkan sekitar separuh tahun pertama 2020. Buat masa ini tiada tarikh tepat tayangan lagi.
Jangan terkeliru pula dengan filem live-action Mortal Kombat yang juga sedang dibikin kerana ia adalah filem yang lain.


Final Fantasy XV: Pocket Edition Akan Hadir Pada Minggu Hadapan

Final Fantasy XV: Pocket Edition akan hadir tidak lama lagi pada 9 Februari. Dan ia akan hadir ke peranti-peranti mudah alih Android dan iOS.

Final Fantasy XV: Pocket Edition akan mempunyai 10 bab, dua bab diberikan secara percuma. Butiran di halaman App Store memanggil game ini sebagai seni chibi yang “cool dan comel”. Versi mudah alih ini juga akan memberikan keseluruhan cerita seperti game asal.
Korang boleh pergi ke App Store untuk melihatnya sendiri.


Pedro Pascal Diumumkan Sebagai Joel Dalam The Last of Us HBO, Menyertai Bella Ramsey

Selang beberapa minit selepas Bella Ramsey diumumkan sebagai bintang yang akan menghidupkan watak Ellie dalam siri televisyen The Last of Us terbitan HBO, keluar pula pendedahan siapa pula yang bakal membawakan satu lagi watak utama dalam siri ini.
Kali ini dilaporkan secara eksklusif pula oleh Deadline, HBO telah memilih Pedro Pascal sebagai pelakon yang akan membawakan watak Joel dalam siri adaptasi video game The Last of Us.
Pascal sememangnya seorang pelakon yang cukup berbakat, dikenali ramai dalam pelbagai watak popular seperti Oberyn Martell dalam Game of Thrones, Din Djarin dalam The Mandalorian, Javier Pena dalam Narcos dan banyak lagi.
Nampaknya dua bintang Game of Thrones, Pedro Pascal dan Bella Ramsey akan kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Sebelum ini, kita telah mengetahui bahawa kerusi pengarah untuk episod pertama diisi oleh Kantemir Balagov, pembikin filem asal Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann. Ia merupakan siri TV hasil kerjasama HBO dengan Sony Pictures.


Akaun Twitter Bos PlayStation, John Kodera Digantung Kerana Ia Adalah Akaun Palsu

Alamak.

Ini betul-betul ke cobaan?
Akaun Twitter baru muncul pada minggu ini didakwa membawa identiti bos PlayStation, John Kodera baru dilantik sebagai CEO baru PlayStation yang sebelum ini dipegang oleh Andrew House.
Sebelum akaun Twitter ‘Kodera’ digantung, akaun itu aktif berkongsi perkara-perkara korporat Sony seperti angka jualan PlayStation 4 dan sebagainya. Selain berkongsi perihal berkenaan PlayStation, “Kodera” memberi sedikit komen tentang lambakan game berlandaskan servis dan microtransactions seperti Star Wars Battlefront II dan Overwatch.
“Kodera” membalas satu tweet daripada seorang pemain di mana beliau berjanji bahawa PlayStation akan sentiasa menghasilkan game single-player dan sentiasa berada di konsol PlayStation. Lebih-lebih lagi, komen ini juga dikongsikan sebagai berita oleh beberapa laman sesawang game terkenal seperti Push Square dan Gamespot.
Bagi pendapat kami, ia agak janggal bagi orang-orang besar seperti Kodera untuk berinteraksi bersama orang melalui Twitter tetapi akaun Twitter itu juga diikuti oleh presiden Sony Worldwide Studios, Shuhei Yoshida dan beberapa pekerja Sony sekaligus memberi sekilas pandangan bahawa akaun Twitter itu dimiliki oleh Kodera sebenar.
Walau bagaimanapun, akaun Twitter John Kodera adalah tidak benar dan palsu. Perkara ini disahkan oleh Yoshida sendiri melalui Twitter beliau.
https://twitter.com/yosp/status/951598865215467521
Oleh itu, kami menasihatkan pembaca kami untuk tidak percaya bulat-bulat tentang semua perkara yang anda lihat dan baca di Internet. Selamat melayari Internet!


The Division 2 Membanteras Virus Berluasa Di Washington. Register untuk Closed Beta Sekarang!

Bagaimana hendak selamatkan negara jika kecaman bermula dari dalam? 6 bulan selepas kejadian Black Friday, sebuah virus dilepaskan dalam sebuah riot di Washington, Amerika mula jatuh dan hanya Agent Division boleh memenanginya.

Berlatarkan di Washington D.C, negeri kapital Amerika Syarikat yang juga merupakan negeri dengan kawalan sekuriti dan militari yang paling kuat di dunia, berjaya dicemari oleh orang dalam setelah sebuah virus dilepaskan.
Berbeza dari The Division 1 (TD1), di dalam The Division 2 (TD2) agents berada di dalam sebuah landskap lebih tropikal seperti di dalam hutan berbeza dari New York yang bersalju. Kejadian ini merebak ke luar New York ke Washington 6 bulan selepas kejadian outbreak pertama.

Gameplay reveal menunjukkan permainan antara 3 orang Agents bersama in-game chat yang skripted berada di dalam side mission ‘Control Point’ untuk selamatkan Capitol dari ‘True Sons’. Di dalam gameplay tersebut turut menunjukkan kapal Air Force One yang sudah terhempas dan kawasan sekitarnya sudah berada di dalam keadaan pascabencana. Gameplay dan UI masih kelihatan hampir sama seperti game sulungnya.
Sesi pendaftaran untuk Closed Beta turut diumumkan sudah dibuka di pentas Xbox di E3 2018 pagi tadi. Korang boleh mendaftar Closd Beta di sini. Namun tiada tarikh beta diumumkan lagi. Mengikutkan fasa beta TD1, terdapat 3 sesi beta di buka pada para pemain dan sesi pertama dibuka pada hujung Januari sebelum game tersebut di lancarkan pada 8 Mac 2016.
Lebih informasi tentang game ini akan diumumkan lebih lanjut di persidangan Ubisoft. TD2 akan berada di Xbox One, Playstation 4 dan PC pada 15 Mac 2019.


Tarikh, Game Mode Dan Map Untuk Open Beta Star Wars Battlefront II Telah Diumumkan

Bersedia untuk merentasi tiga era Star Wars dalam satu video game?

EA telah mengumumkan bahawa sesi open beta untuk Star Wars Battlefront II akan diadakan pada 6 hingga 9 Oktober 2017. Bagi korang yang melakukan pre-order, open beta akan boleh mula dimainkan dua hari lebih awal.
EA telah berkongsi maklumat tentang sesi open beta ini di PlayStation Blog. Para pemain akan disajikan dengan game mode Galactic Assault di Naboo, sebuah game mode yang mengumpulkan 40 pemain di jalanan Theed, seperti yang telah mereka perlihatkan semasa acara EA Play pada bulan lalu.
Selain itu, open beta ini juga akan membawakan game mode Starfighter Assault. Memberi gambaran tentang game mode ini, EA menyatakan bahawa game mode ini berlatarbelakangkan era original trilogy, membawa kapal-kapa terhebat daripada Star Wars, dalam pertempuran berperingkat dan berobjektif. EA juga mengesahkan bahawa lebih banyak info tentang game mode Starfighter Assault akan didedahkan pada Gamescom yang akan berlangsung pada bulan Ogos nanti.

Star Wars Battlefront II akan dilancarkan di PC, PS4 dan Xbox One pada 17 November 2017.
JomBaca: 16 Hero Dalam Star Wars Battlefront II Dari Pelbagai Era Dah Leaked! Lihat Senarainya Di Sini!


Google Stadia Akan Menyokong Xbox Adaptive Controller – Rekaan Khas Untuk Golongan Istimewa

Semasa pengumumannya, Google mengesahkan yang Stadia akan menyokong pelbagai controller lain, sekiranya pemain tidak mahu menggunakan controller rasmi yang disediakan Google untuk platform streaming game tersebut.

Juga telah disahkan, salah satu controller yang bakal boleh dimainkan di Stadia ialah Xbox Adaptive Controller — iaitu pelbagai jenis controller yang direka khas oleh Microsoft untuk golongan istimewa.
Controller yang berharga USD99.99 (~RM397) ini membawakan rekaan fizikal yang sangat berbeza daripada controller-controller yang biasa kita gunakan. Ia didatangkan bersama dengan butang-butang A, B, X, Y dan D-Pad yang besar serta lain-lain pengawal alternatif seperti analog berbeza, joystick dan pemijak kaki. Setiap butang tersebut boleh diubahsuai kedudukannya bagi memastikan keselesaan yang terbaik untuk pengguna.

Untuk maklumat lanjut tentang Google Stadia, korang boleh klik pautan ini.
Untuk maklumat lanjut tentang Xbox Adaptive Controller, korang boleh klik pautan ini.
Sumber: Windows Central


Blizzard Memperkenalkan Overwatch Summer Games Dengan Items Dan Lootbox Bertemakan Olimpik!

Berseronoklah dengan visual corak baru kotak loot box, cosmetic items yang unik, dan satu aksi game mode dengan bola sepak gergasi!

Sempena Sukan Olimpik Rio 2016 yang akan datang, Blizzard Entertainment telah melancarkan satu aktiviti meriah iaitu Overwatch Summer Games! Mulai 2hb hingga 22hb Ogos, gamers berpeluang untuk memperoleh barang-barang khas untuk menghiaskan heroes mereka dengan cosmetic items bertemakan acara sukan Olimpik terkemuka!

Mengikut patch update terbaru, semua karakter hero akan mempunyai sekurang-sekurang satu jenis barang bertema sukan. Contohnya adalah spray bergambar, emotes, gaya victory, intro terkemuka, voice lines, dan juga beberapa character skins yang agak istimewa.
Hero yang berasal dari Brazil, Lucio-lah yang ada barang-barang baru terbanyak sekali!
Sempana Summer Games, character skins terbaru bagi setiap hero boleh dilihat lambang negara asal!
Jika korang dah bersedia untuk beli-belah, maaf tak boleh! Setiap barangan kosmetik bertema Summer Games 2016 hanya akan keluar dari kotak loot box dan tidak boleh dibeli dengan in-game Credits. Walau bagaimanapun, korang boleh beli kotak loot box secara mikrotransaksi dan masih berpeluang untuk dapat secara rawak! Carilah emote lawak Bastion bertinju!
Sebagai bonus, setiap gamer yang log in satu kali lepas patch update akan mendapat satu kotak loot box percuma! Semua barangan bertema yang diperolehi adalah milik khas gamer, tapi kena cepat-cepat cari sebelum tamat waktu aktiviti ya!
Uuuuuuuuu… loot box pulak dah ada corak baru, nafsu nih…
Rock ‚Em Sock ‚Em Bastion!
Bila nak bersukan di Brazil, mestilah kita main bola sepak! Watak utama bagi Summer Games 2016, hero Lucio, menjadi simbol kebanggaan anak benua Latin Amerika. Jom kita main Lucioball!
Gamers yang biasa bermain Rocket League (*cough* Tobeng *cough*) atau siapa-siapa yang amat berminat game bola sepak (*cooooough* Tobeng *cooooough*) mesti akan seronok bertempur di satu combat map baru. Blizzard juga telah menyediakan padang bola sepak futuristik dengan berlatarbelakangkan bandaraya Rio de Janeiro!
Special delivery on the way! Tapi kali nih bukan payload, mari kita main football!
Korang ada 4 minit sahaja untuk menjaringkan lebih banyak gol daripada pihak musuh!
Dalam perlawanan 3v3 ini, setiap gamer menggunakan hero Lucio yang telah diubahsuai dan menolak satu bola sepak gergasi masuk ke dalam jaringan goal. Serangan utama Lucio diganti dengan pukulan melee, elok untuk mengawal bola secara dribbling atau passing. Speed Boost Lucio yang boleh mencepatkan gerak badan kini hanya memberi kesan pada diri sendiri, manakala kuasa ultimate pula ditukar untuk menarik bola.
Apa pendapat korang pasal Overwatch Summer Games 2016? Tidak sabar jugak nak mula bermain! Aktiviti ini hanya akan berlangsung sementara waktu musim Sukan Olimpik Rio 2016 sahaja, jadi korang jangan ketinggalan!
Blizzard juga menyatakan bahawa lebih banyak lagi barang-barang edisi terhad dengan tema menarik yang akan datang.


Siri TV God of War Dalam Pembikinan – Amazon Prime Video, Sony Dalam Perbincangan

Siri televisyen live-action adaptasi God of War dilaporkan sedang dalam pembikinan.
Amazon Prime Video dan Sony dikatakan sedang dalam perbincangan untuk siri ini, menurut Deadline yang menerima berita ini daripada beberapa sumber.
Menurut laporan ini lagi, siri ini bakal hadir daripada penerbit-penerbit The Expanse, iaitu Mark Fergus and Hawk Ostby; juga daripada penerbit The Wheel of Time, iaitu Rafe Judkins.
Industri siri televisyen kini sememangnya sedang rancak mengadaptasi pelbagai francais video game popular. Sony sahaja kini sedang menerbitkan The Last of Us (HBO) dan Twisted Metal (Peacock). Amazon juga mempunyai beberapa projek adaptasi game lain, antaranya Fallout dan Mass Effect.
Ini belum dicampur lagi adaptasi-adaptasi video game dari platform-platform lain seperti Netflix dengan Resident Evil, serta Paramount+ dengan Halo.
Sekiranya siri tv God of War berjaya diteruskan, apakah jalur masa dan tema mitologi yang bakal digunakan? Seperti yang kita semua tahu, francais game God of War telah menggunakan pelbagai jalur masa, dari Kratos zaman muda hinggalah sudah mempunyai anak; serta telah menggunakan dua latar belakang utama iaitu mitos Greek dan mitos Norse.
Sama-sama kita nantikan sebarang pengumuman rasmi daripada Amazon dan Sony mengenai perkara ini.


Remaja Korea Rekacipta Sistem VR Dengan Tracking Full Motion! Siap Jadi Soldier 76 Dalam Overwatch!

Sekumpulan remaja Korea merekacipta sistem VR sendiri dan membuktikannya dengan bermain Overwatch!

Atlit eSports dari Korea Selatan cukup terkenal dalam arena gaming kompetitif Overwatch. Mereka terbukti cukup semangat dan berdedikasi dalam mendominasi arena Overwatch dunia. Berdasarkan semangat dan dedikasi yang sama, ahli-ahli kelab sains bernama SADA di sebuah sekolah menengah di Gyeonggibuk, Korea Selatan pula telah membangunkan sistem virtual reality (VR) mereka sendiri untuk memainkan Overwatch!

Sistem yang lengkap dengan full motion tracking ini dibina menggunakan pelbagai komponen seperti headset Samsung Gear VR, telefon pintar Samsung, ball bearing, sensor IMU (Inertial Measurement Unit), sistem Arduino, laptop, sebuah joystick analog, dan alat mengesan pergerakan buatan sendiri / do-it-yourself.

Paling menarik, mereka juga telah membina alat kawalan sistem mereka menyerupai senjata Soldier 76 di dalam game Overwatch. Senjata/controller ini juga boleh dikesan dan digunakan di dalam sistem VR mereka! Paling mengagumkan, mereka meletakkan butang ulti Soldier 76 di headset VR mereka – jadi korang boleh mengaktifkan ulti sama seperti Soldier 76!
Tak sabar menunggu gamers Malaysia merekacipta sistem-sistem gaming unik sebegini.


CD Projekt Red Takkan Berputus Asa Dengan Cyberpunk 2077, Bercita-Cita Tingkatkan Jualan

Presiden dan CEO bersama CD Projekt Red, Adam Kiciński telah ditemubual Reuters untuk bercakap mengenai masa hadapan Cyberpunk 2077.
Kiciński menegaskan bahawa studio berpangkalan di Poland itu tidak akan berputus asa dengan Cyberpunk 2077 dan akan terus bercita-cita agar game open-world futuristik itu berjaya dari segi jualannya dalam jangka masa panjang.
“Saya tidak nampak apa-apa pilihan untuk mengetepikan Cyberpunk 2077,” ujar Kiciński. “Kami yakin yang kami mampu bawa game itu kepada satu tahap yang kami boleh banggakan dan akhirnya terjual dengan jayanya untuk tahun-tahun seterusnya.”
Beliau turut mengesahkan yang mereka ada berhubung dengan Sony bagi membawa semula Cyberpunk 2077 ke dalam PlayStation Store, namun tidak menyatakan apakah perkembangan mengenai perkara itu.
Cyberpunk 2077 telah dilancarkan dengan begitu banyak masalah, sehinggakan ia telah dibuang dari PS Store seminggu selepas pelancaran.
Baru-baru ini, CD Projekt Red ada menyatakan yang keputusan untuk mengembalikan Cyberpunk 2077 ke PlayStation Store terserah sepenuhnya kepada Sony.


The Regalia Dari Final Fantasy XV Akan Dibawakan Ke Dalam Forza Horizon 3 – Saksikan Trailer Ini!

Ini mungkin crossover antara dua francais game yang paling aneh pernah kita saksikan!

The Regalia, sebuah kereta yang cukup popular dari Final Fantasy XV, akan dibawakan ke dalam dunia perlumbaan open world Forza Horizon 3.
Kemaskini percuma ini akan dilancarkan pada 1 Ogos ini kepada mereka yang telah bermain Forza Horizon 3 (di Xbox One dan PC) dan/atau Final Fantasy XV (di Xbox One). Untuk pemain Forza Horizon 3, kod untuk menebus The Regalia ini akan diberikan melalui in-game messaging system, manakala untuk pemain Final Fantasy XV, kod tersebut akan diberikan melalui Xbox Live messaging system.
Korang boleh saksikan video pengumuman ini di bawah:


PlayStation 4 Pro: Habis Terjual Ataupun Stok Tak Cukup?

Korang nak beli PlayStation 4 Pro? Baik cepat, stok sangat-sangat sedikit, kata Sony Malaysia!

Hari ini peminat PlayStation di Malaysia tersenyum lebar apabila diberitahu bahawa PS4 Pro sudah mula dijual di Malaysia secara rasmi, seperti yang telah dilaporkan oleh Lowyat.net dan Amanz.

Pagi tadi, laman web rasmi Sony Malaysia telah menyenaraikan PS4 Pro dalam senarai jualan mereka. Dalam erti kata lain, para pelanggan sudah boleh menempah konsol terbaru ini. Namun apabila kami membukanya semula sekitar 4 petang tadi, PS4 Pro sudah pun habis terjual!

Adakah PS4 Pro benar-benar laku ataupun Sony Malaysia tidak membawa masuk stok yang secukupnya?
JomBaca: Bilangan Pre-Order PS4 Pro Di Malaysia Dilaporkan Dicatu! Sony Malaysia Tak Sayang Peminat?

Sekiranya anda mengikuti laporan kami sebelum ini, pastinya anda mengetahui bagaimana isu kekurangan stok ini telah timbul. Kisah ini nampaknya semakin hangat apabila malam tadi pula, seorang pelanggan di penjual sah Sony Malaysia yang lain juga meluahkan kekecewaannya yang menempah awal PS4 Pro ini.
Persoalan masih sama – benarkah Sony Malaysia tidak membawa bilangan PlayStation 4 Pro yang secukupnya bagi pasaran Malaysia? Kenapa tidak dilakukan ramalan minimum order quantity (MOQ) bagi mengelakkan kekecewaan sebegini dari berlaku?

Sony Malaysia akhirnya membalas pertanyaan kami melalui Facebook berkenaan isu ini. Mereka menyatakan bahawa mereka “tidak mempunyai maklumat tentang kekurangan bilangan PS4 Pro yang dibawa masuk ke Malaysia”.

Tetapi kemudiannya mereka membalas bahawa “sememangnya bilangan PS4 Pro sangatlah sedikit, dan hanya beberapa unit sahaja yang ada di Sony Outlet utama” berhampiran korang!
Jika dilihat kepada aduan-aduan pre-order yang dibatalkan, jualan PS4 Pro yang habis sekejap sahaja dan jawapan penuh hati-hati daripada Sony Malaysia, ini seperti membayangkan bahawa sememangnya sangat sedikit jumlah PS4 Pro yang ada di Malaysia kini. Jika ini adalah benar, kesian kepada Sony official resellers (penjual rasmi) yang awal-awal membuka tempahan awal bagi PS4 Pro ini.
Bagaimanakah pembahagian unit PlayStation 4 Pro dilakukan oleh Sony Malaysia? Siapakah insan-insan ‘istimewa’ yang bakal memiliki PlayStation 4 Pro terawal lagi rare di Malaysia? Mungkin kita perlu menunggu lebih lama sehingga Disember untuk akhirnya membeli PlayStation 4 Pro.
Sementara itu, JomGaming akan menunggu berita selanjutnya daripada Sony Malaysia.


Kebolehan Mod Untuk Fallout 4 Akhirnya tiba Ke PlayStation 4

Fungsi ini pastinya dinanti-nanti oleh peminat Fallout 4 di PS4!

Kebolehan untuk memasukkan mod ke Fallout 4 ke PS4 akhirnya tiba bersama patch 1.8 walaupun menemui kegagalan dalam perbincangan dengan Sony sebelum ini. Namun begitu, harus diingatkan bahawa terdapat had pada size mod yang di-download dan ia dijangka menyerupai pada had yang terdapat pada Skyrim iaitu pada saiz 1GB sahaja.
Bethesda ada menyatakan mereka masih dalam perbincangan untuk mendapatkan saiz yang lebih besar untuk kebolehan mod ini.
Berita baik untuk pemilik-pemilik PS4 Pro, Fallout 4 juga akan menerima update untuk grafik 4K dan sistem pencahayaan.
https://twitter.com/BethesdaStudios/status/798918942492360704


Overcooked 2 Bawakan DLC Bertemakan Tahun Baru Cina, Ada Chef Tikus Di Dapur

Kehadiran tikus di dalam dapur mungkin adalah perkara terakhir yang kita mahu berlaku semasa sedang memasak. Tapi, bersempena Tahun Baharu Cina yang memasuki Tahun Tikus, kita boleh maafkannya.
Team17 dan Ghost Town Games telah mengumumkan kandungan tambahan (DLC) percuma untuk Overcooked 2. Seperti DLC-DLC sebelum ini, mereka menampilkan chef, level dan hidangan baru — semuanya bertemakan Tahun Baharu Cina.
Ia sudahpun boleh dimainkan di PC, PS4, Xbox One dan Switch sekarang. Jom layan trailer untuk DLC ini:


Jom Beraya Sambil Sertai 3 Pertandingan Game Fighting Dalam Hitbox Mini Raya Tournament!

Nak main game sambil beraya bersama gamer fighting game? Nak melepak dan tengok EVO 2017? Jom kita ke Hitbox Gaming pada 15 dan 16 Julai ini dan sertai pertandingan Tekken 7, Guilty Gear XRD Rev 2 dan Ultimate Marvel VS Capcom 3 (UMVC3)!

Pendaftaran untuk pertandingan akan bermula dari 10.30 pagi hingga 11.45 dan perlawanan akan mula berlangsung pada pukul 12 tengah hari pada kedua-dua hari.
Tidak mengapa kalau korang hanya nak datang tengok. Hitbox juga akan sediakan livestream untuk EVO 2017 pada kedua-dua hari tersebut. Makanan ringan akan dijamukan kepada orang ramai, so aja lah rakan-rakan korang sekali sokong member korang! Jangan lupa fighting stick korang sekali!
Pertandingan mini in merupakan pertandingan sulung yang dianjurkan oleh Hitbox Gaming, disokong oleh komuniti gamers bersama Infinite Carnage (INC), Malaysia Tekken Society (MTS) dan Guilty Gears Malaysia (GGMY).

Acara ini akan berlangsung di Hitbox Gaming, SS15, Subang Jaya. Hanya RM5 dikenakan untuk penyertaan setiap game dan dapatkan voucher raya dari Hitbox Gaming!
Cara pendaftaran bagi setiap game adalah boleh dilayari di sini untuk Tekken 7, UMVC3, dan Guilty Gears. Untuk lebih maklumat lanjut, korang boleh klik di sini untuk event page Hitbox Mini Raya Tournament.


Dead or Alive Xtreme 3 Terus Buat Hidung Berdarah Di Hari Valentine Nanti!

Kitorang ingat Dead or Alive Xtreme 3 takkan lebih extreme – kitorang silap!

Hari Valentine semakin hampir dan Koei Tecmo telah release costume DLC terbaru sempena hari tersebut bagi game mereka – Dead or Alive Xtreme 3. Set costume ini diterbitkan khas buat PS4 dan PSVita dan diberi nama 「For you」Swimsuits.

Seperti yang dapat korang lihat, ianya hanyalah lilitan riben pelbagai warna yang menyaluti tubuh karakter-karakter wanita game Dead or Alive Xtreme 3. Kalau korang berminat, silalah download di link di atas.


Konami Akhirnya Buang Muka Neymar Daripada Semua Skrin Utama PES 2018

Neymar dah berlalu pergi ke PSG, kita kena move on, okay?

Sekiranya korang adalah peminat bola sepak amnya, dan pemain game-game bola sepak khusunya, korang pasti mengetahui tentang drama yang timbul antara Konami, PES 2018, FC Barcelona dan Neymar.
Konami telah mengumumkan muka hadapan PES 2018, iaitu 5 pemain Barcelona, semasa Neymar masih lagi berada di Barcelona. Beberapa ketika selepas itu, Neymar mengesahkan perpindahannya ke Paris Saint-Germain F.C. (PSG) dengan perpindahan rekod dunia.
Isu ini telah memeningkan kepala Konami kerana segala persiapan untuk mencetak PES 2018 telah siap sedia, yang semestinya terdapat wajah Neymar memakai jersi kelab dari Catalan itu. Mahu ataupun tidak, mereka terpaksa melancarkan game bola sepak terbaru mereka itu dengan muka hadapan yang “salah”.
Terkini, beberapa minggu selepas PES 2018 dilancarkan, Konami telah membuang semua muka promosi/muka hadapan Neymar yang memakai jersi Barcelona yang terdapat dalam game. Ini termasuklah di ikon menu utama (PS4), skrin permulaan apabila membuka game, dan di menu utama dalam game.
Dapat dilihat, posisi Neymar diganti dengan Andres Iniesta, kemudian tempat asal Iniesta digantikan dengan Gerard Pique. Korang boleh saksikan perbezaan yang diubah oleh Konami di bawah:
Ikon di menu utama PS4 tanpa Neymar.
Skrin depan PES 2018 semasa awal pelancaran. Kredit Eurogamer.
Skrin depan baru tanpa Neymar pada waktu kini yang kami baru sahaja ambil.
Skrin menu utama PES 2018 semasa awal pelancaran. Kredit Eurogamer.
Skrin menu utama baru tanpa Neymar pada waktu kini yang kami baru sahaja ambil.
Walau bagaimanapun, video trailer pembukaan semasa masuk ke dalam game ini masih mempunyai aksi Neymar dengan memakai jersi Barcelona. Nampaknya Konami tidak mahu menghabiskan tenaga mereka untuk membikin semula trailer tersebut.
Dan juga yang pasti, kita tidak boleh memulangkan semula disk fizikal yang kita beli, di mana terdapat wajah Neymar di muka hadapan untuk Konami cetak semula. Haha!
Apa-apa pun, ini adalah wajah in-game baru Neymar – salah seorang daripada 117 pemain yang wajahnya ditambahbaik dalam kemaskini terbaru PES 2018 yang dikeluarkan Konami semalam.
JomBaca: Data Pack 1 PES 2018 Dikeluarkan – 117 Wajah Baru Pemain, 10 But Baru Dan Lebih 3,000 Thumbnail Pemain Baru


Team Rocket dan Pokemon Shadow Menyerang Dunia Pokemon Go

Pelbagai fungsi baru ditambah dan diperbaiki bagi Pokemon Go. Serangan Team Rocket juga menyemarakkan lagi semangat pemain.

Jom kita tengok apa yang baru dalam kemaskini 0.147.1 untuk Pokemon Go di Android dan iOS.

Trainers, two feature revamps are coming to Pokémon GO! We are rolling out an updated appraisal system to give you more detailed information on your Pokémon's stats, and will soon be updating the Charged Attack mechanic in Trainer Battles. Watch for a preview! pic.twitter.com/0MaIjrxx8f
— Niantic Support (@NianticHelp) July 15, 2019
1. Fungsi Appraisal
Tak payah dah nak guna Poke Genie atau Calculator IV parti ketiga yang lain selepas ini. Konsep appraisal terbaru amat laju dan senang untuk digunakan. Malah akan menunjukkan jika Pokemon korang adalah IV 100% dengan cop merah!

2. Sistem PvP Yang Lebih Dinamik
Daripada spam butang menggunakan 2 jari yang sama dan bosan apabila berlawan, kini butang untuk ‘charge attack’ akan mendapat animasi dan pemain harus ‘swipe’ mengikut moveset Pokemon tersebut. Lebih banyak yang kena, lebih efektif pukulan tersebut.
3. Team Rocket menyerang PokeStop!

Invasions, gameplay terbaru yang melibatkan Shadow Pokémon dan Team Rocket. Invasions memaparkan NPC Team Rocket yang menjajah PokéStops dan pemain harus berlawan untuk mengalahkan mereka.
4. Shadow Pokemon vs Purified Pokemon
Shadow Pokémon akan mempunyai stat moveset unik tersendiri tetapi menggunakan candy serta stardust yang lebih berganda banyak dari pokemon biasa.  Mereka turut kelihatan lebih ‘jahat’ dan ganas dengan aura ungu seperti bayangan kelilingi Pokemon tersebut.
Shadow Pokémon mempunyai ratio 1: 8012 peluang untuk menjadi shiny. Credit:futuregamereleases.com
Shadow Pokemon boleh di-‘purify’ dengan melakukan quest dan akan menjadi Purified Pokemon di mana ia akan kembali menjadi Pokemon biasa. Tiga moveset terbaru ditambahkan iaitu Frustration, Return dan Synchronise.
5. Pokémon Shadow yang boleh Dijumpai

Sesetengah dari list Shadow Pokemons

Rattata
Raticate
Zubat

Golbat
Bulbasaur
Ivysaur

Venusaur
Charmander
Charmeleon

Charizard
Squirtle
Wartortle

Blastoise
Dratini
Dragonair

Dragonite
Snorlax
Crobat

Mudkip
Marshtomp
Swampert

Sumber: PokemonGoHub.net
6. Penambahan lain-lain

 2 Badge terbaru: Badge yang menunjukkan berapa ekor Pokémon Purified dan Team Rocket Grunts yang dikalahkan.
2 Quest Terbaru: Melawan Team Rocket dan Quest Purify Pokémon.
Item baru: Route Maker
Penambahan kata-kunci untuk pencarian pokemon yang lebih efektif dan tepat


Bos Platinum Games Komen Tentang Xbox Scarlett & PS5: “Lebih Kurang Sama Je”

Di kala kita semua sedang teruja dengan bermacam laporan tentang konsol generasi akan datang daripada Sony dan Microsoft, ada orang kuat dalam industri gaming yang nampaknya tidak terlalu teruja dengannya.
JomBaca: Halo Infinite Akan Hadir Penghujung 2020 Bersama Project Scarlett – Konsol Generasi Akan Datang
Ketua studio Platinum Games – yang membawakan Nier: Automata dan siri Bayonetta – Atsushi Inaba mengatakan yang beliau “sukar untuk teruja” tentang kedua-dua konsol generasi seterusnya itu. Bercakap kepada VGC, Inaba merasakan yang hardware akan datang itu “lebih kurang sama saja”.
Kata beliau lagi:
“Ia adalah OK. Dan maksud saya, saya pasti ia akan menjadi lebih pantas, grafik lebih baik dan mungkin ia akan jadi lebih mudah dengan tempoh menunggu yang kurang…ia bagus untuk pengguna.”
“Tapi ia lebih kurang sama saja, secara jujurnya, dibandingkan dengan generasi seterusnya. Ia tiada yang disruptif atau super inovatif, kalau tanya saya.”
“Hardware game suatu ketika dulu adalah tentang custom chips yang kamu tak boleh buat di PC. Sekarang kamu lihat dan mereka hanya mengambil barangan-barangan yang sudah pun wujud.”
JomBaca: PS5 Dilaporkan Akan Lebih Berkuasa Berbanding Xbox Project Scarlett

“Nintendo Switch, sebagai contoh, ianya adalah Tegra yang mana sudahpun wujud dan konsol-konsol lain menggunakan chip dan kad grafik yang sama dengan apa yang ada di PC, mungkin sedikit lebih dikemaskini. Tiada apa yang unik terhadap hardware lagi.”
Inaba menambah bahawa beliau lebih teruja dengan inovasi yang diperlihatkan oleh platform cloud seperti Google Stadia.
Apa kata korang pula? Setuju dengan bos Platinum Games ini?


Yennefer atau Triss? Henry Cavill aka Geralt of Netflix Jawab Persoalan Ini

Yang mana satu pilihan kalbu?

Henry Cavill selaku pelakon yang memainkan watak Geralt of Rivia di dalam siri Netflix itu mengakui meminati video game dan buku sumber asal francais tersebut. Beliau telah memainkan The Witcher 3: Wild Hunt (TW3) dan telah pun menjawab persoalan yang membelenggu pemain-pemain game tersebut – anda pilih Yennefer atau Triss?
Di dalam buku dan video game, Geralt melayan kedua karakter ini sebagai kekasih hati yang berbeza. TW3 memberikan korang peluang untuk memilih siapa yang akan akhirnya dipilih Geralt.

Di dalam satu temuramah di CCXP2019, Henry ditanya soalan tersebut, dan beliau menjawab beliau memilih Yennefer semasa memainkan game itu kerana, “bagaimana cerita game itu memaparkan perhubungan antara Geralt dan Yennefer” dan bagaimana ada “cinta hadir di situ”.
Walaupun beliau merasakan perhubungan Geralt dan Triss adalah sesuatu yang “berbeza namun berkuasa”, beliau merasakan hati Geralt tetap dipunyai Yennefer.
Maka bersoaraklah #TeamYennefer.
Siri Netflix The Witcher akan ke udara pada 20 Disember 2020 nanti.


Konflik: Game Mobile Novel Visual Berbahasa Melayu, 100% Buatan Malaysia

Setiap pilihan yang dibuat dalam kehidupan realiti akan memberi kesan pada masa akan datang. Begitu juga dengan video game.

Konflik ialah sebuah aplikasi mobile game yang bertemakan novel visual. Game ini dihasilkan dan dibangunkan oleh Catgear Games, sebuah studio yang terdiri daripada anak-anak tempatan Malaysia. Untuk menjayakan pembangunan aplikasi permainan Konflik ini, Catgear Games telah berkerjasama dengan penulis-penulis di serata Malaysia untuk menghimpunkan cerita-cerita menarik ke dalam satu aplikasi.
Bagi korang tak pernah apa itu novel visual, ia merupakan salah satu genre yang ada dalam video game. Ia merupakan game interaktif yang memfokuskan penceritaan berdasarkan gambar dan teks sahaja. Pemain boleh memilih apakah dialog dan keputusan yang boleh dilakukan oleh sesuatu karakter.
JomGaming telah diberi peluang oleh pihak Catgear untuk mencuba versi beta game ini, yang mana ia masih belum dilancarkan sepenuhnya kepada semua pemain.
Perlu diingatkan bahawa aplikasi permainan ini masih di peringkat beta semasa penulis bermain. Jadi, jom kita tengok apa yang menarik dan yang kurang tentang game ini!
Cerita
Buat masa ini, pembangun hanya memuatkan tiga buah cerita berbeza dengan satu bab untuk setiap cerita kerana ketiga-tiga cerita tersebut masih dalam status pembikinan. Tapi, pembangun menjanjikan lebih banyak cerita-cerita menarik akan hadir ke aplikasi game mereka ini.
Cerita pertama ialah Luluhan Rupa oleh Siti Maryam. Ini merupakan sebuah cerita bergenre misteri. Ia mengisahkan tentang seorang gadis bernama Nayla yang mempunyai masalah penglihatan yang menjadi saksi kepada satu tragedi.
Cerita kedua ialah Nakhoda Muda oleh Raiha Bahaudin. Ini merupakan sebuah cerita bergenre sains fiksyen yang mengisahkan tentang keberanian Puteri Ratna Kamala yang mengambil risiko untuk menyelamatkan abangnya, Raja Johan Syah selepas mendapat tahu berita tentang kehilangannya.

Cerita ketiga ialah Melupakan Kamu oleh Danial Asnawi Eedy. Cerita bergenre drama ini mengisahkan tentang Azfar yang berhenti daripada bermain sukan kegemarannya selepas satu detik hitam yang menimpa dirinya tiga tahun lepas.
Sejujurnya, penulis seronok membaca ketiga-tiga cerita ini. Untuk bab pertama, ketiga-tiga penulis cerita ini berjaya menangkap perhatian penulis untuk terus membaca kerana pengenalan setiap watak, babak imbas kembali, latar belakang watak utama semuanya disusun dengan baik dari satu babak ke satu babak.
Dialog-dialog yang dipaparkan juga menarik dan mampu membuat penulis berasa terhibur, sedih dan risau. Penggunaan kosa kata juga baik terutama dalam cerita Nakhoda Muda. Namun, antara ketiga-tiga cerita ini, penulis menyukai plot Luluhan Rupa kerana watak utamanya yang mempunyai masalah penglihatan akan memberi cabaran kepadanya untuk menyelesaikan misteri yang dihadapi olehnya.
Gameplay
Gameplay dalam game Konflik adalah sama seperti game-game novel visual yang lain. Pemain hanya perlu sentuh pada skrin telefon pintar untuk bergerak ke babak seterusnya sehingga pemain tiba di babak di mana pemain perlu membuat pilihan. Ada tiga pilihan yang boleh dipilih, setiap pilihan mungkin akan memberi kesan positif, negatif atau neutral kepada watak utama.
Namun, akan ada satu babak di mana pemain perlu membuat pilihan sama ada untuk terus ke babak seterusnya atau membuka babak khas. Jika pemain memilih untuk membuka babak khas, ia memberi pemain informasi dengan lebih mendalam mengenai latar belakang sesebuah karakter atau lapisan plot yang tidak boleh dicapai dengan pilihan jawapan biasa. Tapi untuk membuka babak khas tersebut memerlukan kunci yang mana setiap pemain akan mempunyai 95 kunci.
Untuk kunci tersebut, penulis tidak pasti sama ada kunci ini perlu dibeli melalui pembayaran online atau tidak. Tapi melalui pemerhatian penulis, kunci tersebut tidak diisi semula, mungkin akan ada online shop.

Di setiap pengakhiran bab, pemain mempunyai pilihan sama ada untuk mengunci bab yang telah dibaca, ini bermakna pemain tidak boleh kembali ke bab sebelumnya kerana pilihan-pilihan yang telah dipilih oleh pemain dalam bab sebelum ini akan dibawa ke bab seterusnya untuk melihat kesannya.
Atau, jika pemain tidak berpuas hati dengan pilihan yang dibuat, pemain boleh memainkan semula bab sebelumnya, dengan syarat, satu ikon time diambil untuk membolehkan pemain mengakses semula bab. Sebanyak 10 ikon time yang diberikan kepada pemain dan ikon tersebut akan diisi semula dari semasa ke semasa.
Sepanjang penulis bermain game ini, terdapat beberapa isu yang penulis dapat kesan yang mana pembangun boleh memperbaikinya seperti perkataan yang terkeluar dari kotak dialognya dalam cerita Melupakan Kamu dan Nakhoda Muda serta masalah tangguhan selama beberapa saat dari satu babak ke satu babak, mungkin itu disebabkan oleh perubahan muzik latar dari pemerhatian penulis.
Grafik dan UI
Untuk grafik, game ini menggunakan grafik 2D dengan gaya seni lukisan ala-ala anime. Kadang-kadang grafiknya juga mengingatkan penulis kepada game novel visual Doki-Doki Literature Club. Secara keseluruhannya, illustrasi pada setiap watak dan latar tempat dilukis dan menggunakan campuran warna dengan baik sekali. Jadi, dari segi grafik, tidak ada sebarang masalah.

Cuma penulis mahu sentuh sedikit mengenai UI (User Interface) semasa permainan dijalankan, mungkin pembangun boleh mengubah ikon Konflik yang berada di atas skrin dengan ikon yang lain bagi memudahkan pengguna mengenal pasti bahawa itu adalah ikon untuk keluar dan mod senyap.
Muzik
Secara keseluruhannya, muzik latar digunakan dengan baik dalam game ini, muzik latar akan berubah untuk menyesuaikan dengan sesebuah babak tersebut sama ada gembira, sedih atau thriller. Muziknya kadang-kadang boleh bertukar menjadi rancak kepada melodrama.

Dalam perbualan JomGaming bersama pihak Catgear, mereka ada berkongsikan sedikit beberapa perancangan yang mereka boleh umumkan setakat ini. Antaranya ialah:

Konflik akan dijadikan sebuah platform terbuka untuk penulis menceburi bidang baru iaitu menulis untuk novel visual. Penulis akan dibayar dan namanya turut ditayangkan di dalam aplikasi.
Cerita-cerita di Konflik semuanya bermula dengan Bahasa Melayu. Seterusnya akan ada bahasa-bahasa lain seperti Inggeris, Indonesia dan lain-lain.
Pelbagai ciri-ciri baru bakal diadakan di dalam aplikasi seperti halaman profil, bersembang, pencapaian, galeri dan banyak lagi.
Percubaan bermain secara terbuka akan diadakan pada Julai 2019. Pelancaran umum pula pada akhir tahun 2019.

Tuntasnya, JomGaming merasakan Konflik merupakan satu usaha baik dari Catgear Games untuk membawakan game novel visual berbahasa Melayu ke dalam peranti mudah alih. Penulis mengharapkan lebih banyak cerita menarik akan hadir ke dalam aplikasi Konflik ini.
Jika korang mahu mengetahui dengan lebih lanjut mengenai aplikasi Konflik ini, korang boleh layari Facebook page mereka.


Skill Bullet-Time Slo-Mo Ditambah Dalam Borderlands 2 VR Bagi PS VR!

Masa untuk kembali ke Pandora dalam dunia VR! Rindu pulak dunia shoot and loot Borderlands bila tengok trailer ni!

Borderlands 2 yang dilancarkan pada tahun 2012 dan ditawarkan pula di platform PS4 pada tahun 2016 dalam pakej The Handsome Collection – akan diperbaharui lagi untuk platform PSVR pada 14 Disember ini!
Borderlands 2 VR akan kembali membawa kita ke dunia Pandora – bezanya kali ini, pelbagai aspek permainan VR dimasukkan!

Paling best adalah ciri bullet-time dipanggil BAMF Time (“BadAss Mega Fun Time”) yang memperlahankan masa dan korang jadi Max Payne/Neo dalam dunia Borderlands!
Borderlands 2 VR akan dilancarkan 14 Disember ini bagi platform PS VR.